qundao/data-zh-poetry huggingface dataset:
昆明大观楼联
作者：伊里布
朝代：清
体裁：联

千秋怀抱三杯酒；万里江山一水楼。
春兴
作者：伊麟
朝代：清

春风吹蓬庐，屋上出短草。嗟尔物何知，欣欣及时好。携锄理花畦，土膏射晴昊。甲拆纷离披，剪伐伤指爪。指伤不足惜，勿使滋蔓老。晏起窗既白，疏帘透朝晖。茶沸石唇响，鸟鸣檐角飞。扶杖出门去，看山偶忘归。流水清见底，落花香软泥。翩翩新燕子，春社来不违。
春兴·其一
作者：伊麟
朝代：清

春风吹蓬庐，屋上出短草。嗟尔物何知，欣欣及时好。携锄理花畦，土膏射晴昊。甲拆纷离披，剪伐伤指爪。指伤不足惜，勿使滋蔓老。
春兴·其二
作者：伊麟
朝代：清

晏起窗既白，疏帘透朝晖。茶沸石唇响，鸟鸣檐角飞。扶杖出门去，看山偶忘归。流水清见底，落花香软泥。翩翩新燕子，春社来不违。
春农
作者：伊麟
朝代：清

昨宵一夜足春雨，农夫起坐喜相语。吾侪竭作及是时，夜半饭牛急命侣。清晓纷然驾犁出，山妻稚子饷炊黍。簌簌鞭响转林间，锄破鳣血黄金土。土膏已润东作息，牛羊下来不遑食。前途下马劳农夫，羡尔子孙事稼穑。西成在望庆仓箱，富贵必从勤苦得。十一输官九及私，耕凿宁歌非帝力。嗟哉农人莫云苦，含哺鼓腹谁知汝。岁时伏腊烹鸡豚，欢娱仰足事父母。风波曾未到蓬门，悠悠林泉傲巢许。
颖士用拙邀结社作诗奉答
作者：伊麟
朝代：清

古人重藏修，结社事已末。诗从性情出，岂于此中得。苏侯泮宫俊，英声久烜赫。闻与元珍子，两雄动相扼。昨枉尺素书，约我为社客。我不如元珍，怜渠卧消渴。难为数相就，尘务互偪侧。倡酬岂不美，所愧才力啬。飞札谢诸君，斯言毋厚责。
游玉华洞
作者：伍元勋
朝代：清

天半亭亭欲远骞，振衣直上薛萝门。千年灵气通山性，一片虚心托石根。司马风流残碣在，使君感慨旧诗存。留连出岫归来晚，明月随君过远村。
题姜笠人杜鹃花画扇
作者：伍光瑜
朝代：清

离离瓣染红绡色，细细丛抽紫玉丝。忽触子规声里事，曲阑庭院暮春时。
咏云巢
作者：伍凤文
朝代：清

满目荒凉境，先年太史庄。牧童戕杞柳，泉石卧牛羊。新燕无巢宇，游蜂不觅香。方平应太息，沧海又成桑。
南顾楼
作者：伍嘉猷
朝代：清

前对鹅峰枕赤冈，天开区宇试文章。春华秋实何人备，韩偓襟期大雅堂。
壶中天·送春
作者：伍宗仪
朝代：清

帘前鸟语，正景色融合，乍晴天气。柳绿桃残春已暮，惆怅人生如寄。匣里珠玑，囊中锦绣，一旦皆捐弃。浮云过尽，尘缘回想无味。堪叹粉蝶寻香，游蜂酿蜜，也被韶光饵。转瞬落红花满地，犹是相偎相倚。万种凄凉，千般懊恼，终日如沉醉。无情风雨，韶光一霎更易。
挽张之洞联
作者：伍崇学
朝代：清
体裁：联

庐陵蓄道德能文章，究以定储安两宫为大节；高平绾疆符登台辅，犹想变法振末俗之孤忠。
题乌鲁木齐驿壁
作者：伍弥泰
朝代：清

撮目孤城上，苍茫见四郊。斜阳高树顶，残雪乱山坳。牧马嘶归枥，啼乌倦返巢。秦兵真耐冷，薄暮尚鸣骹。
挽张百熙联
作者：伍文祥
朝代：清
体裁：联

忆京华奉手，吊公悼亡，别几何时，惊闻沧海横流，未济终焉摧巨楫；念浙水系包，屡辜嘘借，凄然此日，独向西湖掬泪，凭高无处哭先生。
挽郭嵩焘联
作者：伍炳荣
朝代：清
体裁：联

古道照人，经济文章，群推不朽；春风坐我，泰山北斗，顿失所宗。
登黄鹤楼
作者：伍秉镛
朝代：清
体裁：七言律诗

一声玉笛起龙湫，吹彻江天韵欲浮。仙驭偶停犹昨日，鹄矶雄峙倏千秋。瞰当逝水朝西北，气已淩空接斗牛。极目征帆过万点，好风时带片云流。
雨中送春
作者：伍秉镛
朝代：清

倚遍阑干酒一浇，间情都付与春潮。桃花落尽惟潭水，柳絮黏时又板桥。回首蹉跎虚永昼，怀人容易过良宵。何堪雾重烟昏候，剪剪余寒到绮寮。
五月廿三日，月樵都转邀同鹿仙、白英两观察游长春观、宝通寺、卓刀泉诸胜，再叠前韵
作者：伍肇龄
朝代：清
体裁：七言律诗

朋簪间日寻佳胜，蕃庑郊原阅百昌。翠巘浮图标石级，琳宫小院汎霞觞。江云郁起迎初伏，湖水涟漪匝四旁。更试卓刀泉一勺，风生两腋兴增狂。
余屡登黄鹤楼，筱翁和诗，以道气二字贶余，和之三叠前韵
作者：伍肇龄
朝代：清
体裁：七言律诗

自从铁笛来仙侣，明月清风属武昌。逸兴超腾思控鹤，奇情郁勃快衔觞。三庚大伏不知暑，六甲灵飞俨在旁。一笑斯楼搥碎后，未容崔颢减吾狂。
初至武昌上小宋中丞
作者：伍肇龄
朝代：清
体裁：七言律诗

昔闻黄鹤楼头胜，每忆风流在武昌。况近登临三五夜，肯辜欢笑百千觞？庾公已约胡床憩，谢客犹留鄂渚旁。引领冰轮佳夕满，还携玉笛纵清狂。
挽于式枚联
作者：伍铨萃
朝代：清
体裁：联

亭林及见明亡，惜我公不能作程松园张青父；遗山何心野史，惊吾世却尚有邴根矩管幼安。
挽张之洞联
作者：伍铨萃
朝代：清
体裁：联

学术合许郑陈朱为一冶，其谭经于广雅独殷，论荐举则再传弟子，语渊源则受业门人，载酒濂溪荷，堂侍清佳已陈迹；治谱集阮林官胡之大成，惟宦迹在鄂州最久，赋梅花是昔日部民，运百甓是他年属吏，攀条武昌柳，楼登奥略不胜哀。
贺张百熙60寿联
作者：伍铨萃
朝代：清
体裁：联

颂周甲长康，皇王宠命，新锡汝寿；惟四月初吉，子孙永宝，用享无疆。
柳侯祠联
作者：伍长华
朝代：清
体裁：联

洁廉为心，忠信为仗；文章在册，功德在民。
辞世偈
作者：传正
朝代：清

五十馀年似梦中，今朝四大各西东。了明性海无生法，更有何言说苦空。
挽张百熙联
作者：伦明
朝代：清
体裁：联

望断苍生，八百单寒齐下泪；城烧赤舌，五天京兆太无情。
晋阳示诸牧令
作者：伯麟
朝代：清

马疲思解缰，鱼涸思得水。鸟倦思栖枝，蜂饥思觅蕊。物性如斯夫，人情可知矣。跛者不忘趋，盲者不忘视。疲癃状既成，针乐谁能起。拯救本无术，悱恻犹难已。何乃民瘠肥，无关心戚喜。手足常沾涂，朝夕负耒耜。岂曰饱胥役，原为宁妇子。明察若无遗，闾阎得所恃。琴堂鉴悬冰，花城霞散绮。穷檐愿易偿，伫听歌乐只。峻阪车能行，颠仆或平陆。沧海舟能通，倾覆在浅渎。前鉴诚非遥，历历骇心目。展骥与割鸡，虚声莫驰逐。星星火燎原，涓涓流盈谷。弹琴不下堂，敢云治已肃。百里风烟赊，千家耳目属。置水可投书，削木可为牍。片言勿轻弃，细事亦详鞫。即小以寓大，慎哉为民牧。善理乱丝者，徐徐结自舒。善治剧邑者，优优政自敷。稂莠害民稼，荆棘牵人裾。河阳花不发，郑白渠已枯。虽有下邳令，兕虎犹难除。人心不古若，拊膺惟长吁。寄语诸君子，勿谓编氓愚。讼庭地无隙，先宜防吏胥，农田岁虽稔，尤贵筹积储。听讼息雀角，待哺思鸡雏。仁爱及草木，忠信孚豚鱼。荀庭羡集凤，乔舄来飞凫。诸君能如此，庶不负简书。珍错虽列俎，何如菽粟好。章服已荣身，何嫌锦绣少。我自筮仕来，生计原草草。稼穑思艰难，丰歉萦昏晓。小民日怨咨，敢以轻心掉。惟愿诸君子，梦与茅檐绕。绮罗筵前烛，移照桑枢槁。向隅繁有徒，情状俱了了。斤斫与斧削，何忍复相扰。当年皆寒畯，今日幸温饱。共期饬簠簋，斯民大有造。
晋阳示诸牧令·其一
作者：伯麟
朝代：清

马疲思解缰，鱼涸思得水。鸟倦思栖枝，蜂饥思觅蕊。物性如斯夫，人情可知矣。跛者不忘趋，盲者不忘视。疲癃状既成，针乐谁能起。拯救本无术，悱恻犹难已。何乃民瘠肥，无关心戚喜。手足常沾涂，朝夕负耒耜。岂曰饱胥役，原为宁妇子。明察若无遗，闾阎得所恃。琴堂鉴悬冰，花城霞散绮。穷檐愿易偿，伫听歌乐只。
晋阳示诸牧令·其三
作者：伯麟
朝代：清

善理乱丝者，徐徐结自舒。善治剧邑者，优优政自敷。稂莠害民稼，荆棘牵人裾。河阳花不发，郑白渠已枯。虽有下邳令，兕虎犹难除。人心不古若，拊膺惟长吁。寄语诸君子，勿谓编氓愚。讼庭地无隙，先宜防吏胥，农田岁虽稔，尤贵筹积储。听讼息雀角，待哺思鸡雏。仁爱及草木，忠信孚豚鱼。荀庭羡集凤，乔舄来飞凫。诸君能如此，庶不负简书。
晋阳示诸牧令·其二
作者：伯麟
朝代：清

峻阪车能行，颠仆或平陆。沧海舟能通，倾覆在浅渎。前鉴诚非遥，历历骇心目。展骥与割鸡，虚声莫驰逐。星星火燎原，涓涓流盈谷。弹琴不下堂，敢云治已肃。百里风烟赊，千家耳目属。置水可投书，削木可为牍。片言勿轻弃，细事亦详鞫。即小以寓大，慎哉为民牧。
晋阳示诸牧令·其四
作者：伯麟
朝代：清

珍错虽列俎，何如菽粟好。章服已荣身，何嫌锦绣少。我自筮仕来，生计原草草。稼穑思艰难，丰歉萦昏晓。小民日怨咨，敢以轻心掉。惟愿诸君子，梦与茅檐绕。绮罗筵前烛，移照桑枢槁。向隅繁有徒，情状俱了了。斤斫与斧削，何忍复相扰。当年皆寒畯，今日幸温饱。共期饬簠簋，斯民大有造。
题杨升庵先生画像
作者：伯麟
朝代：清

十年持节滇山道，到处滇民话公好。大名遗像两峥嵘，气节文章此雄颢。当时大礼难具论，私恩公义日分门。左顺门前一痛哭，遂令异世悲忠魂。忠魂不生经九死，万里崎岖到金齿。凤凰折翅猿哀鸣，著书谈笑空山里。谈笑空山休问天，谁信公来不等闲。安边定乱书生事，家僮亲手杀定铨。平生爱检前朝史，自使西南重访此。寻甸州连武定州，战地犹闻鼓声起。西南况复疮痍久，更忆先生调护某。止贪救困在山霖，抚衷自问我何有。写韵楼前花乱飞，黄蕉丹荔今何时。风吹山鬼薜萝带，飒飒有人唱《楚词》。迎神欲奏罗池曲，何人笔力昌黎足。不然更谱鹤南飞，雪叶千山滇水绿。
保赤堂联
作者：但明伦
朝代：清
体裁：联

随地遘艰危，藐是诸孤，更何望长我育我，顾我复我；回天敷惠泽，谁非人子，敢或忘饮之食之，教之诲之。
建隆寺李重进祠龛联
作者：但明伦
朝代：清
体裁：联

宋史何妨称叛宋；周亲毕竟欲存周。
尔止以《丙丁龟鉴》相示因口占一绝
作者：何
朝代：清

读罢传书涕欲零，愁看三月柳条青。甲申无限伤心事，何须频频语丙丁。
雨霁早发梅树园
作者：何一化
朝代：清
体裁：古风

空翠透衣襟，陂塘作业雨。山山白云凝，如雪三尺许。日色泛遥光，明丽媚村墅。境清神亦寒，七月气不暑。润禾农夫闲，驱牛出前浦。病身就征途，萧洒忘所苦。
挽张之洞联
作者：何世昌
朝代：清
体裁：联

丰功盛德在人间，出则将，入则相；门生故吏遍天下，言可表，行可坊。
东阿道中
作者：何世璂
朝代：清

雉麦剡剡翠欲齐，四围山色傍人低。花明柳暗前村路，布谷春鸣日正西。
渔洋先生招同门诸子雅集以五月卖松风人间本无价为韵得价字
作者：何世璂
朝代：清

乌起星欲沈，尘飞月当下。凉飔挽不留，炎气纷相射。比来奉清言，卜昼仍继夜。仿佛长松里，万壑秋涛泻。风生两腋间，萧然不知夏。吹物岂无心，报琼讵论价。以此托心期，登仙比羽化。又如顾长康，佳境得食蔗。粲然谓热客，腐鼠何足吓。
偶成
作者：何乃莹
朝代：清

抛书午梦凉，竹翠侵纱幕。深院悄无声，白莲自开落。
入吉林城见松花江
作者：何乃莹
朝代：清

三面城垣一面江，入城瞥见浪花撞。市声近杂潮声起，帆影低随树影降。千叠峰峦横远岸，半街楼阁启虚窗。惭余策马匆匆过，孤负人家春酒缸。
双白莲歌题长女兆英画
作者：何乃莹
朝代：清

银河倒泻三峡泉，粉笔划破秋空烟。临风悄对光莹然，意态绰约花开先。晓月欲坠凉娟娟，露华皎洁珍珠圆。乍如宓妃来洛川，凌波微步交回旋。又如佛子临九天，芬陀利花在眼前。瑶池昨夜开华筵，空中掷下双玉盘。素女醉舞青娥颠，六月霜雪霏琼田。我持杯酒凭雕阑，俯视秋水清且涟。中央宛在疑飞仙，神游江潭周湘沅。灵均素质同昭宣，兰汤沐浴清白全。琼枝玉华成班联，移家宛住西湖边。两峰凝雪生朝寒，我欲从之劳跻攀。清晨坐对佳赏延，溪山尺咫精神传。愿花常好花无言，为花写图徵吟笺，常使香色留千年。
手植盆蕉经冬犹绿晨雪静对赋诗记之
作者：何乃莹
朝代：清

翡翠新鲜玉莹洁，天然图画自清绝。满园寒色透重帏，窗里芭蕉窗外雪。
挽张之洞联
作者：何乃莹
朝代：清
体裁：联

济艰难局、为社稷臣，不愧五朝元老；结桃李缘、附葭莩末，平生三谒师门。
挽张百熙联
作者：何乃莹
朝代：清
体裁：联

祝寿未登堂，仕隐殊趋，看公霄汉鸾翔，六十光阴一弹指；吟诗曾问疾，死生契阔，老我盐车骥伏，有朋零落最伤心。
挽曾纪泽联
作者：何乃莹
朝代：清
体裁：联

海国仰征轺，波靖重洋，攘外善承名相业；山陵随权节，风寒易水，感怀凄检旧诗篇。
秋边感兴
作者：何乃莹
朝代：清

铜柱峥嵘马伏波，特林碑碣近如何。海天望断虾夷岛，雪地魂销虎蹐河。岂有安边轻用战，断无柔远不言和。升平铙吹凌秋起，莫误西风《敕勒歌》。
挽张之洞联
作者：何之镕
朝代：清
体裁：联

立德立功立言，一身铸成三不朽；有猷有为有守，没世远系万家心。
幽居
作者：何之鼎
朝代：清

露冷虫声急，风高雁影微。江淹空有恨，王粲竟无依。枯树淡诗思，寒潮流夕晖。篱边开野菊，晚节著芳菲。
杂诗·从牧翁在西曹作
作者：何云
朝代：清

愁凭北酒缓中肠，情寄南云去路长。心似寒砧摇独杵，身同警枕转空床。梅花早白非关雪，蒲柳先衰可待霜。高足要津缘底事，也知老大是徒伤。
次牧《翁六月七日迎河东君于云间喜而有述》诗
作者：何云
朝代：清

锦衾爱绣两鸳鸯，罗荐嫌薰龙脑香。凤自丹山应蔽日，鸡从碧树莫登墙。鲛绡作帐宜冰簟，玳瑁为梁称玉堂。寄语秋来休驾鹊，银河从此接金昌。织女迎秋欲到家，迢迢天汉未云赊。和风交倚琉璃扇，香雾深藏云母车。赋就锦篇催梦雨，妆成绣领待升霞。多情绛蜡浑如昼，剩取同心四照花。鸳湖犹未比情深，蟾影只应照柳阴。结念芙蕖缘并蒂，关情栀子是同心。箫能迎鹤方知曲，琴解求凰始赏音。十斛明珠等闲事，头春争拟惜量金。
次牧《翁六月七日迎河东君于云间喜而有述》诗·其一
作者：何云
朝代：清

锦衾爱绣两鸳鸯，罗荐嫌薰龙脑香。凤自丹山应蔽日，鸡从碧树莫登墙。鲛绡作帐宜冰簟，玳瑁为梁称玉堂。寄语秋来休驾鹊，银河从此接金昌。
次牧《翁六月七日迎河东君于云间喜而有述》诗·其三
作者：何云
朝代：清

鸳湖犹未比情深，蟾影只应照柳阴。结念芙蕖缘并蒂，关情栀子是同心。箫能迎鹤方知曲，琴解求凰始赏音。十斛明珠等闲事，头春争拟惜量金。
次牧《翁六月七日迎河东君于云间喜而有述》诗·其二
作者：何云
朝代：清

织女迎秋欲到家，迢迢天汉未云赊。和风交倚琉璃扇，香雾深藏云母车。赋就锦篇催梦雨，妆成绣领待升霞。多情绛蜡浑如昼，剩取同心四照花。
留别小妓张凤
作者：何云
朝代：清

半载心期一夕休，晓风残月怅悠悠。刘晨去后花应谢，箫史归来凤少留。别梦易迷桃叶渡，离魂难上木兰舟。秦淮便是天河水，为有张星在上头。
送友人之官嘉禾
作者：何五云
朝代：清
体裁：七言律诗

水涨官河进画舟，望中烟雨一帆收。地连震泽莼鲈美，宦入分湖稻蟹秋。应载琴尊探越绝，肯因丝茧辍吴鸥。十年缟纻虚相忆，因尔将成棹雪游。
与刘芳皋昆仲出齐化门放舟二闸
作者：何人鹤
朝代：清

积闷久不舒，今乃得纵遣。蒹葭引之去，水与秋空浅。极意恣幽探，心开目愈展。树老一蝉鸣，舟轻平浪软。鸥鹭淡忘机，飞飞时复转。逸兴豁天怀，吟情推妙选。我本恋渔樵，君亦忘轩冕。九衢车马客，得此亦云鲜。拾句付奚囊，归途泠然善。
黄鹤楼
作者：何人鹤
朝代：清
体裁：七言律诗

黄鹤楼头望故乡，东川门户接荆湘。苗民那敢窥巫峡，教匪讹闻近武昌。制府雅歌挥羽扇，将军谈笑埽欃枪。天家委任勋名重，莫待秋风冷战场。
龙州山家
作者：何人鹤
朝代：清

听说山中景，人间别有天。熊眠深箐雪，虎啸暮崖烟。关闭铁龙堡，蛮分白草川。地硗征赋少，荍麦代输钱。
来青阁晚坐
作者：何仁山
朝代：清

袷衣新试众香前，暮色苍茫入远烟。鹤语风传九霄外，书声人在五云边。村镫渐出东西树，水月双浮上下天。夜过相期有吟侣，留题应贮凤楼笺。
听外话皋亭桃花之胜
作者：何佩玉
朝代：清

春波浩荡风泠泠，扁舟结伴来皋亭。閒鸥静鹭解迎客，兰桡直到花边停。一株秀而整，穿云蟠过青山顶。一株艳而娇，欹斜暗束青山腰。日丽霞衣翻片片，何处东外识人面。漫天匝地卷红潮，花郁峰郁都不辨。一重花护一重山，珊瑚倒插翡翠环。但愁封姨扫作胭脂雪，胜游肯放金樽閒。望中红白疏密向背不可数，仿佛身入流水天台间。千枝万枝迷处所，山欲出云花不许。华鬘世界净红尘，惟听仙禽空际语。感君话旧向晴窗，茶嫩香清蝶影双。游女如云花似海，便思打桨泛春江。
春暮遣怀
作者：何佩玉
朝代：清

多病惜慈亲，春寒费调护。卅载菲盐劳，怡然甘守素。两鬓早如霜，双眸半遮雾。感此伤寸心，无言倚庭树。
送外侍翁大人并子虔兄公入粤
作者：何佩玉
朝代：清

当头明月淡遥空，折柳歌骊曲未终。惜别本无儿女态，联吟喜有父兄同。装轻半载诗书画，道远还愁雨雪风。十里花田烟树里，洋桃水碧佛桑红。休嗟凤泊与鸾飘，一叶帆飞廿四桥。旧梦已怜池草冷，离魂拚共蜡花消。乡关日远鸳鸯水，海国烟寒玳瑁潮。料得情深非久别，莫教再瘦到吟腰。晨昏须博老亲欢，岭表风光任饱看。丹荔绿榕堪入画，珠蚶花蛤好加餐。屈伸未免依人苦，冷暖应知作客难。珍重临歧无别语，早将尺素报平安。不尽离愁宛转思，到时应在早春时。满篮香露花含笑，一路青山鸟画眉。得意何妨归缓缓，关心惟愿去迟迟。素馨抹丽珠娘舫，好谱风华绝妙词。
送外侍翁大人并子虔兄公入粤·其一
作者：何佩玉
朝代：清
体裁：七言律诗

当头明月淡遥空，折柳歌骊曲未终。惜别本无儿女态，联吟喜有父兄同。装轻半载诗书画，道远还愁雨雪风。十里花田烟树里，洋桃水碧佛桑红。
送外侍翁大人并子虔兄公入粤·其三
作者：何佩玉
朝代：清
体裁：七言律诗

晨昏须博老亲欢，岭表风光任饱看。丹荔绿榕堪入画，珠蚶花蛤好加餐。屈伸未免依人苦，冷暖应知作客难。珍重临歧无别语，早将尺素报平安。
送外侍翁大人并子虔兄公入粤·其二
作者：何佩玉
朝代：清
体裁：七言律诗

休嗟凤泊与鸾飘，一叶帆飞廿四桥。旧梦已怜池草冷，离魂拚共蜡花消。乡关日远鸳鸯水，海国烟寒玳瑁潮。料得情深非久别，莫教再瘦到吟腰。
送外侍翁大人并子虔兄公入粤·其四
作者：何佩玉
朝代：清
体裁：七言律诗

不尽离愁宛转思，到时应在早春时。满篮香露花含笑，一路青山鸟画眉。得意何妨归缓缓，关心惟愿去迟迟。素馨抹丽珠娘舫，好谱风华绝妙词。
题常熟张孝女传后
作者：何佩玉
朝代：清

孝女心，天上月，万古清光长不没。孝女颜，雪中花，千秋香艳明于霞。十龄失怙心如剖，宛转相依惟阿母。屏除粉盝与脂签，日侍茶铛兼药臼。窈窕窗前守一经，天然玉立秀亭亭。螺丸肯画双弯碧，閒煞虞峰入镜青。传家雅有支机石，笑语承欢自朝夕。不绣鸳鸯并凤凰，簪花小仿曹娥格。温凊辛勤二十年，一朝母病痛难痊。人间那有长生乐，苦乞参苓晓夜煎。背人偷卷香罗袖，欲倩肌肤延母寿。空庭悄立月无光，虬箭沈沈催玉漏。瓠犀深啮臂脂殷，眼波迸裂攒眉山。一线金刀飞白炼，血痕尽变桃花斑。烹作羹汤进母食，绕床忍著凄凉色。岂知母病太沈绵，百转千回医不得。生身恩重此身轻，代死吁天天亦惊。一瓣心香虔默祷，椎心欲泣不成声。悲鸣鵩鸟号风木，户外清霜折慈竹。白云痛绝影迢迢，愁对寝帏镫晕绿。香桃骨瘦不胜衣，麦粥微餐药饵稀。含笑随亲归碧落，雁行肠断惜分飞。芳名真合标青史，彤管传来凭阿姊。南国徒夸彼美人，北宫不数婴儿子。焚香读处首先低，今古何人可与齐。惆怅琴河寒食节，女贞花发孝乌啼。
问春
作者：何佩珠
朝代：清

底事年年费送迎，回黄转绿判枯荣。于人岂有炎凉意，入世何多旖旎情。未必易圆双燕语，竟能催得百花生。漫天匝地红无数，可是君才长养成。
冬日书怀
作者：何佩芬
朝代：清

瘦尽年来影，愁魔与病魔。霜飞鸦背冷，风急雁声多。红树明残照，青山淡远波。无穷惆怅事，搔首发长歌。虚窗纳云影，清气满书帷。败叶无空响，孤花有静姿。冻凝苍藓径，寒到白鸥湄。尝尽酸辛味，惟应晓镜知。
冬日书怀·其一
作者：何佩芬
朝代：清

瘦尽年来影，愁魔与病魔。霜飞鸦背冷，风急雁声多。红树明残照，青山淡远波。无穷惆怅事，搔首发长歌。
冬日书怀·其二
作者：何佩芬
朝代：清

虚窗纳云影，清气满书帷。败叶无空响，孤花有静姿。冻凝苍藓径，寒到白鸥湄。尝尽酸辛味，惟应晓镜知。
奉怀家大人时转饷入蜀
作者：何佩芬
朝代：清

每忆长途苦，谁怜蜀道难。山头孤月朗，马首片云寒。雁影传书至，钟声响梦残。不如琴与剑，犹得伴征鞍。
秋海棠用渔洋山人秋柳四首韵
作者：何佩芬
朝代：清

销尽幽闺怨女魂，和烟和雨映重门。枝分翠黛秋无影，泪化红冰镜有痕。漫道轻盈桃叶渡，剧怜惆怅浣花村。风姿本是神仙品，菊婢何堪共比论。娇枝红破一分霜，不共芙蕖值野塘。叶卧岂黏游客屐，花飞时扑美人箱。丰神细写题词李，艳丽翻怜出塞王。知否放翁颠未改，寻秋重到碧鸡坊。桃花双颊映珠衣，梦醒华清事已非。三径凉生莺燕少，一庭香蕴蝶蜂稀。夕阳屋角红疑滴，细雨墙根翠欲飞。斜倚画阑娇不语，幽情应与世相违。绿肥红瘦总堪怜，泪洒胭脂欲化烟。不占春光仍烂漫，纵无秋思也缠绵。静含清露刚三日，艳绝西风又一年。翻羡紫薇高格好，株株占得凤池边。
秋海棠用渔洋山人秋柳四首韵·其一
作者：何佩芬
朝代：清

销尽幽闺怨女魂，和烟和雨映重门。枝分翠黛秋无影，泪化红冰镜有痕。漫道轻盈桃叶渡，剧怜惆怅浣花村。风姿本是神仙品，菊婢何堪共比论。
秋海棠用渔洋山人秋柳四首韵·其三
作者：何佩芬
朝代：清

桃花双颊映珠衣，梦醒华清事已非。三径凉生莺燕少，一庭香蕴蝶蜂稀。夕阳屋角红疑滴，细雨墙根翠欲飞。斜倚画阑娇不语，幽情应与世相违。
秋海棠用渔洋山人秋柳四首韵·其二
作者：何佩芬
朝代：清

娇枝红破一分霜，不共芙蕖值野塘。叶卧岂黏游客屐，花飞时扑美人箱。丰神细写题词李，艳丽翻怜出塞王。知否放翁颠未改，寻秋重到碧鸡坊。
秋海棠用渔洋山人秋柳四首韵·其四
作者：何佩芬
朝代：清

绿肥红瘦总堪怜，泪洒胭脂欲化烟。不占春光仍烂漫，纵无秋思也缠绵。静含清露刚三日，艳绝西风又一年。翻羡紫薇高格好，株株占得凤池边。
红情
作者：何佩芬
朝代：清

芳心一片总难知，白白朱朱更系思。杨柳浓添今日恨，桃花瘦减去年姿。蜂酣繁艳迷香国，蝶恋馀妍绕玉墀。底事夕阳倍惆怅，韶光又到送春时。
绿意
作者：何佩芬
朝代：清

惜花心事肯相捐，绣幕低垂罥碧烟。柳眼慵开愁脉脉，蕉心自结恨绵绵。千丝织翠遮三面，万树连云荫一天。最是重来难遣处，枝头梅子十分圆。
祈雨获应志喜
作者：何俊
朝代：清
体裁：古风

长夏天无云，田间农蹙额。社鼓祈无灵，官曰是予责。朝日叩坛前，暮雨苏地脉。遂见槁苗兴，颂声溢阡陌。上天自爱民，神功成惠泽。村氓愚不知，乃谓诚能格。
吊殉节五妃墓
作者：何借宜
朝代：清

寒烟碧草暗离披，隐隐高原见古碑。谩说从人皆妾妇，应誇死义是男儿。一缳未解王孙恨，千载犹闻鬼子悲。异域天荒开世运，五常还自五人持。
雨后口占
作者：何借宜
朝代：清

山山浮翠远，处处落红深。独立柴门外，长歌托素心。
题前阿仙堂
作者：何借宜
朝代：清

海岛由来是驾鳌，幽阿隐隐结蟠桃。风过竹树鸾笙远，云挂茅檐鹤驭高。星聚一堂扶世运，文司百代萃仙曹。丹成九转千年事，此日閒游兴自豪。
和陈雨丈寂寞原韵
作者：何允孝
朝代：清

此老书篇结夙缘，幽斋蠹简苦回旋。昨宵微雨草初长，几日东风春弄权。广武原中观逐鹿，天津桥上听啼鹃。逍遥世外浑无与，名理清谈玄又玄。
夜坐
作者：何允孝
朝代：清

儿添炉火女温茶，坐待三更月影斜。静夜耳鸣疑有雨，中年眼翳欲生花。身鳏到处皆如客，亲老无时不恋家。豪气元龙销几许，将寻野叟问桑麻。
怀孙子稐
作者：何允孝
朝代：清

凉秋瘦若此，之子意如何。愿附天边月，伴君应更多。乡心建业水，寒讯洞庭波。容易一年过，西风老薜萝。
题黄鹤楼
作者：何元恺
朝代：清
体裁：联

临高台而极目，看大别垂杨，郎官春草，凤凰远岫，鹦鹉芳洲，写不尽万家烟景，更兼着帆随岸转，汉接天回。想仙人弭节归来，邂逅相逢应顾笑；沥浊酒以抒怀，问陶公战舰，庾令胡床，白石词锋，青莲彩笔，又谁知千载英雄，都付与江上清风，山间明月。剩我辈当歌痛饮，苍茫独立自吟诗。
寄怀王子寿比部
作者：何元普
朝代：清

高卧辞恩诏，承欢奉母慈。湖山千古胜，忠孝四方知。悯世薖园老，骚情漆室诗。枢言兼谕德，经术系人思。
山榭联
作者：何元普
朝代：清
体裁：联

材拙犹堪养花木；性刚不肯让湖山。
洗马池赵云祠联
作者：何元普
朝代：清
体裁：联

将军不可无马，汗马三分，洗马以来空凡马；先帝尝称子龙，从龙百战，卧龙而外一神龙。
赠张锡銮联
作者：何元普
朝代：清
体裁：联

黄河落胸有奇气；白云在袖无躁心。
边患
作者：何元普
朝代：清

边患无今古，兵机有是非。课耕曹玮略，敢战狄青威。拓地先朝远，通经大将稀。奇功收积石，沧海未全归。
闻李湘石得广文志感
作者：何元普
朝代：清

圣代即今开广厦，故人闻又进儒冠。秀才出处关风化，天下安危视校官。增益俸钱资砥厉，培成国士济艰难。青毡一席裘千丈，谁道吾曹骨相寒。
集禊帖联
作者：何元普
朝代：清
体裁：联

与贤类游得至乐；于古文品极大观。
集禊帖联
作者：何元普
朝代：清
体裁：联

可于万竹列亭舍；当与九老同游观。
集禊帖联
作者：何元普
朝代：清
体裁：联

大文作不随墨气；清品仰之若春山。
集禊帖联
作者：何元普
朝代：清
体裁：联

极其盛情向天外；当以和气游世间。
题赠联
作者：何元普
朝代：清
体裁：联

五柳成阴移栗里；一桃如斗得绥山。
送杨武部奉使交趾
作者：何元英
朝代：清
体裁：七言律诗

甲帐云从象郡开，日南惊见使星来。披诚自有珊瑚树，怀远犹存马援台。泽遍雕题蛮獠舞，檄传浪泊鼓钟回。伫看万里图王会，汉殿真儒谕蜀才。
海塘柳枝词
作者：何兆瀛
朝代：清

微波不是若耶溪，龛赭烟岚落日低。谁向柳阴吹玉笛，软云青过海门西。
湖壖写望
作者：何兆瀛
朝代：清

落英芳草蝶低飞，杜宇啼春春欲归。今日湖山春又老，杨花如雪点春衣。
书斋消寒
作者：何其章
朝代：清
体裁：七言律诗

北风几度暗香催，静坐萧斋无俗埃。炉暖鸡窗深户闭，春回凤律见梅开。雪光映读诗千卷，寒气初消酒一杯。又有琴书常自伴，吾庐疑是小蓬莱。
偶成
作者：何其章
朝代：清
体裁：七言绝句

扑天飞絮逐芳尘，绿绕长堤草似茵。雨雨风风三月暮，花期过尽不成春。
即兴
作者：何其章
朝代：清
体裁：七言绝句

湘帘高挂傍妆台，隐约帘中花半开。知道春风吹欲透，故教疏影隔将来。
咏雪
作者：何其章
朝代：清
体裁：七言律诗

纷纷飞雪遍遐荒，半是落花半是霜。万里江山全著色，六朝宫殿又增光。灞桥风里何人去，梁苑游中惹客忙。更有一枝春意透，满林梅蕊暗飘香。
天竹
作者：何其章
朝代：清
体裁：七言律诗

小苑年华又到冬，几枝潇洒隐墙东。映来雪里三分白，射到堂前万点红。娇艳难教鱼母混，轻圆可与泪珠同。幽人折供瓷瓶内，一室融融淑气冲。
寄怀
作者：何其章
朝代：清
体裁：七言绝句

山光远近纳窗纱，垂柳当门水一涯。占得田间宽数亩，半栽花竹半居家。
寄怀·其一
作者：何其章
朝代：清
体裁：七言律诗

漫将岁月任迁延，得失荣华各有天。不羡富豪传后世，唯期壮志接前贤。浩然萧洒风流客，居易飘摇诗酒仙。又到春来花似锦，满怀佳境乐无边。
寄怀·其二
作者：何其章
朝代：清
体裁：七言律诗

人世茫茫寄死生，功名富贵与谁争。不离花月频携酒，难舍桑麻羡学耕。流水高山无限意，白云青草不胜情。却将万事不都管，只管春秋自送迎。
寻春
作者：何其章
朝代：清
体裁：七言绝句

日日寻春不见春，芒鞋到处踏芳尘。不知春在枝头上，桃李无言冷笑人。
岳家赴宴于席上赠诸伴客
作者：何其章
朝代：清
体裁：七言律诗

银烛高烧照绮筵，诸君惠伴乐无边。满堂影拂灯千点，一席诗成慕七贤。酒尽玉樽人半醉，云开金镜月初圆。此身既作东床客，便欲乘槎入九天。
弈棋
作者：何其章
朝代：清
体裁：七言律诗

日夕盘桓诗酒边，闲来一着绮窗前。无情易觉分荣辱，局面争看孰后先。橘士竟亡尘外事，樵人误入洞中天。旁观极尽忠臣志，清兴悠然不肯眠。
想见景物颇甚繁华欲请姑母一游率成一律
作者：何其章
朝代：清
体裁：七言律诗

拜别慈颜直到今，瞻依殊切向阳心。芳村处处铺红锦，旷野层层长绿林。湖内遥看渔艇接，陌头远听牧童吟。家乡无限三春景，敢请莲舆一降临。
月夜与友畅饮醉后口占
作者：何其章
朝代：清
体裁：七言律诗

清宵独坐怅无聊，为约闲行过板桥。月影移来花泻玉，潮生送处客吹箫。吟逢佳境诗偏壮，饮到忘怀酒自消。碧海青天两寂寞，嫦娥空恨夜迢迢。
杏花
作者：何其章
朝代：清
体裁：七言绝句

上林花发满堤红，笑倚莺声燕语中。人老曲江歌舞尽，杏花依旧醉春风。
杏花
作者：何其章
朝代：清
体裁：七言绝句

古有争春近有无，芳姿丽质两相扶。他年我遂凌霄志，探取归来作合符。
杨霖士姑丈四月间赴台湾预作书三首送行·其一
作者：何其章
朝代：清
体裁：七言律诗

寿星高照福星明，祥萃家门喜气盈。花到三春开富贵，人从万里立功名。襟期高逸如徐孺，著述精奇比老彭。未许攀辕深惜别，茫茫珍重海云程。
杨霖士姑丈四月间赴台湾预作书三首送行·其三
作者：何其章
朝代：清
体裁：七言律诗

襜帷难挽意徘徊，颁白犹然志不灰。伤感只因儿女折，时乖深负栋梁材。此番宗悫乘风去，他日终军拜爵回。自愧下忱无饯别，俚诗当作酒三杯。
杨霖士姑丈四月间赴台湾预作书三首送行·其二
作者：何其章
朝代：清
体裁：七言律诗

远远骊歌隔浦闻，倾葵空自意殷勤。送行今日持琴剑，侍坐何年讲典坟。几度栽培雕朽木，一枝庇护赖慈云。未酬厚德心殊愧，誓望黉宫想采芹。
桃花
作者：何其章
朝代：清
体裁：七言律诗

千枝秀色出园中，梅李无如粉染工。似笑有情迎丽日，不言无主怨春风。烟笼嫩叶重重碧，雨带残妆点点红。夹岸花开明媚处，渔人疑是武陵通。
梅花
作者：何其章
朝代：清
体裁：七言律诗

玲珑骨瘦傍庭隅，朵朵新梅满旧株。高袂凌霜神自淡，倩魂伴月影偏癯。寒烟笼就唯深浅，腊雪堆残半有无。最爱萧疏窗竹映，卷帘兀坐漫提壶。
游春
作者：何其章
朝代：清
体裁：七言律诗

郊原春景又迢迢，每到春风寒渐消。夺锦人归红杏路，游春马系绿杨桥。花开夹岸幽香拂，草长平原野色饶。酌酒赋诗心自乐，寻芳无处不逍遥。
美女弹琴
作者：何其章
朝代：清
体裁：七言律诗

纤纤玉手整丝桐，慢拨轻挥意未穷。湘水秋波何宛转，巫山暮雨若朦胧。情传帝子声声细，曲奏明妃叠叠工。静夜知音怜蔡女，含愁多入七弦中。
老僧
作者：何其章
朝代：清
体裁：七言律诗

皓首庞眉一老僧，晨昏不觉古钟声。经翻贝叶空尘迹，定入禅关了此生。世外春光开冷眼，山中面壁露闲情。迩来颇觉身心静，忘却年华几变更。
老儒
作者：何其章
朝代：清
体裁：七言律诗

谁怜日影逝桑榆，有志无妨缓急图。皓首穷经终不老，庞眉好学也成儒。问年应结耆英会，添寿何忧鹤发枯。信口漫吟三两卷，儿童争看白翁须。
老农
作者：何其章
朝代：清
体裁：七言律诗

行遍南村与北村，老农在处语声温。不辞白发荷犁錧，漫把青精易豕豚。淅玉炊香初试味，雪花酿酒自盈樽。一生只作田间客，日事耕耘教子孙。
老商
作者：何其章
朝代：清
体裁：七言律诗

年来作客慰生平，黑发屡将白发更。岁月消磨烟景阔，江河飘泊暮云横。板桥霜迹清晨色，茅店鸡声客夜情。漫说衰微悲老大，囊金且喜十分盈。
老将
作者：何其章
朝代：清
体裁：七言律诗

皓首将军蕴六韬，胸藏兵甲尚英豪。昔年胡马争功去，今日麟台绘字高。矍铄不忧来晚景，春秋未许便游遨。梦魂屡绕阳关路，报国心勤岂惮劳。
腊梅
作者：何其章
朝代：清
体裁：七言律诗

仙品开来压象芳，名园早见斗春光。纷纷腊雪如霜白，点点寒梅胜菊黄。孤馆供持思学士，深闺斜插助轻妆。耐寒不染尘氛点，为爱春风不出墙。
赏月七绝二首·其一
作者：何其章
朝代：清
体裁：七言绝句

半窗明月下瑶阶，卷起珠帘光更佳。竹影风吹移不定，流连抚景动诗怀。
赏月七绝二首·其二
作者：何其章
朝代：清
体裁：七言绝句

中庭玩赏独徘徊，花影层层扫不开。爱此月光难稳睡，钟声时到枕边来。
雪
作者：何其章
朝代：清
体裁：七言律诗

北风吹起雪纷纷，不是林花月下人。倏忽江天多变幻，须臾大地薄铺银。蓝关拥断征夫路，梁苑羁迷游子津。未识有谁呵冻笔，灞桥诗思问鲜新。
题五里湖渡口二首·其一
作者：何其章
朝代：清
体裁：七言绝句

远望渡头晚景赊，平湖相映半天霞。四围红树依遮处，烟雾迷茫三两家。
题五里湖渡口二首·其二
作者：何其章
朝代：清
体裁：七言绝句

湖水秋光一色天，荒凉景物似新妍。扁舟远渡湖中去，芦荻萧萧蟹舍连。
题薛宝琴红梅图
作者：何其章
朝代：清
体裁：七言律诗

鹤氅披来服御新，小鬟窃报一枝春。俨同踏冻寻高士，为慕清标避俗人。雪里暗香谁赏识，月中艳影自精神。小山独立频回首，姑射仙姿自绝尘。
天寒雨雪有感时事
作者：何其超
朝代：清

相对茫茫感百端，侧身天地未为宽。风来江上波涛阔，雪满山中草木寒。侧席方知儒术重，登坛总觉将才难。洛阳年少休长叹，好及良时策治安。
寄顾荃士太史
作者：何其超
朝代：清

见日值君病，别来弥复思。闭门晚花落，曳杖青山期。世味归田录，秋怀愈疟诗。故人如问讯，心事岳云知。
密县
作者：何其超
朝代：清

山深过雨鸹鸡啼，身在丹崖碧树西。盘马入云浑不远，回头惟觉万峰低。峰峦城郭势参差，古地还来问具茨。烟火万家斜日晚，乱山乔木卓君祠。
密县·其一
作者：何其超
朝代：清

山深过雨鸹鸡啼，身在丹崖碧树西。盘马入云浑不远，回头惟觉万峰低。
密县·其二
作者：何其超
朝代：清

峰峦城郭势参差，古地还来问具茨。烟火万家斜日晚，乱山乔木卓君祠。
秋窗无事读贾长江集因效其体
作者：何其超
朝代：清

繁华尽销歇，独鸟下秋雯。残柳隋堤雪，荒榛艮岳云。城寒清角起，寺夕远钟闻。乡思凭谁寄，苍茫烟树分。心有子云好，时名真可嗤。买书饶破锦，甃井得残碑。食古从蟫化，藏山问鹤知。故人隔江水，空复鹿门期。
秋窗无事读贾长江集因效其体·其二
作者：何其超
朝代：清

心有子云好，时名真可嗤。买书饶破锦，甃井得残碑。食古从蟫化，藏山问鹤知。故人隔江水，空复鹿门期。
访唐隐士田游岩故宅
作者：何其超
朝代：清

高人遗世情，抗志谢圭组。几闻田隐君，出山见人主。韬迹依林泉，阒寂如太古。夷然万乘前，仍作烟霞语。敝庐寄嵩阳，一廛蔽风雨。晚结由东邻，高踪追负黍。束帛遍幽岩，斯人独冲举。山空猿鹤愁，白云莽残础。
诸翟访梅花源遗址
作者：何其超
朝代：清

何处春风千万枝，仙源曾许外人知。著书元翰心多苦，爱客天庸志更奇。流水澹成高隐迹，好花开到盛明时。荒榛日暮闻啼鸟，曳杖重来感鬓丝。
闻觉阿上人拄锡支硎用前寄焦山韵柬之
作者：何其超
朝代：清

黄叶无人径，支床卧冷烟。诗寒收石气，云活养松年。铜井一林雪，寒山千尺泉。此间傥相见，除是不谈禅。
鸳鸯湖杂咏秋窗无事读贾长江集因效其体·其一
作者：何其超
朝代：清
体裁：五言律诗

繁华尽销歇，独鸟下秋雯。残柳隋堤雪，荒榛艮岳云。城寒清角起，寺夕远钟闻。乡思凭谁寄，苍茫烟树分。
荆卿故里
作者：何凌汉
朝代：清

天帝方醉秦，于燕复何有。遂令国士心，取亡由匕首。剑术岂云疏，生劫仅差后。报韩奋铁锥，当年能中否。博浪尚可逃，绕柱那可走。得失论英雄，易水应悲吼。
喜雨和韵
作者：何勉
朝代：清

不愁大网漏吞舟，只恐量沙效唱筹。百计疗饥终末策，三祈得雨释千忧。田间喜色农夫面，沟曲欢声泽水流。原隰均沾勤树艺，伫观丰稔遍西畴。
祭惠献贝子文
作者：何勉
朝代：清

天潢出帅扫搀枪，旗指东南拯火汤。胆裂么么谈笑靖，声闻山海鼓金香。解悬闽浙仁功溥，享祀春秋德颂长。遗爱未忘逢善继，再来生佛裕前光。
丙子余摄迤东监司时连雨兼旬将伤秋稻七月八日诣城隍庙求晴用东坡卞山龙洞祷晴韵
作者：何南钰
朝代：清

寻阳地洼湫，民庐如井蛙。况复淫雨涨，鱼鳖居其家。城市半行潦，山瀑奔谽谺。哀哉田中稻，夜霖伤胎花。父老吁诉我，乞电收金蛇。我来叩神庙，雨脚仍随车。檐滴作冰箸，黑云堆墨鸦。吾诚岂足感，惠我民师嘉。潭龙洞且睡，羲驭鞭其挝。愿借扶桑暾，照此恒河沙。秋成祝报赛，岂但操豚豭。归来坐待命，不敢道放衙。
挽杨仲愈联
作者：何同律
朝代：清
体裁：联

卅六时竟变沈疴，两行痛泪，两字家书，可怜床箦凄凉，肠断奚须到巴峡；十三载再占共济，昔睹君穷，今看君死，此后江湖踪迹，心酸不忍过吴淞。
燕子楼
作者：何嘉延
朝代：清

极目古徐州，斜阳睥睨愁。黄河闻改岸，红粉尚名楼。芳草长埋恨，悲风不待秋。尚书遗墓在，可有佩环游？
元日
作者：何园客
朝代：清
体裁：五言律诗

幽居邻碧里，淑气转青阳。老畏今朝至，贫看去日长。衣裳任颠倒，儿女异存亡。谁惜头如雪，栖栖当道傍。
鄂城怀古·其一
作者：何国琛
朝代：清
体裁：七言律诗

翼轸分躔枕上流，熊渠锡爵冠通侯。当年歌舞横江出，是处楼台载酒游。龙角峰高天外削，虎头云起坐中收。兴亡自昔无成局，毕竟英雄让仲谋。
鄂城怀古·其二
作者：何国琛
朝代：清
体裁：七言律诗

舳舻千里已消沈，铁板铜琶思不禁。黄鹄摩空春雨暝，白羊来下暮烟深。更无人物誇吴蜀，只有江山自古今。醉后独看《鹦鹉赋》，一轮明月涤烦襟。
放怀
作者：何在田
朝代：清

三年羁病绝冠缨，此日家山眼力明。历遍世缘粗识道，耻从诗句得知名。溪留鸂鶒能消毒，庭植冬青却爱晴。石鼎竹炉无一事，雕胡如掌露华盈。
春日江上小园即事
作者：何在田
朝代：清

春泥小径湿柔荑，藓绿空园响竹鸡。斜日远山凹凸见，晚烟丛树短长齐。门庭整顿烦良仆，井臼荒凉感故妻。眼底十年无限事，江流亦改旧时堤。
盘古庙
作者：何在田
朝代：清

冥濛初辟无人伦，闻有盘古明君臣。又云人生必有祖，约略尊之号盘古。年荒事渺资游谈，盘古有墓青城南。吾闻古无封树制，此地高坟蹲赑屃。况当文字未生时，谁图形貌留荒祠。遗俗常拜墓常扫，岁荐肴烝杂香芼。先民亦复能火食，里巫独识神嗜好。君不见儒生读书颂陶唐，读史称三皇。岂如里巫学更博，能为盘古创祠乐。
神堤
作者：何在田
朝代：清

呜呼，河伯不仁。令受民于天子，戕吾民，令宁当以身。民为鱼兮，令不忍独生。长鲸利齿饥蛟舞，欲诉冯夷逢帝怒。可怜恨比沧溟深，碧血空斑堤畔土。令有一片心，不化精卫魂，化为砥柱坚。精卫只解衔木石，砥柱万古回狂澜。呜呼，古之名贤率以死守职，公独不幸而罹不测。君不见汉王尊、宋苏轼。
自昆山归抵江阴
作者：何在田
朝代：清

又见归帆处，延陵旧邑城。早霞随日上，败叶拥潮行。飙激翔云吹，鸥翻飐翠旌。客怀添幕府，新觉捣衣声。
触目
作者：何在田
朝代：清

隐隐杉皮屋，离离芋叶田。归人如断雁，远水胜浮烟。市晚低鱼价，村荒减社钱。投壶有新格，为致酒如泉。
送崔尚之归蜀
作者：何在田
朝代：清

崔君趺坐厌局促，多在楚乡少在蜀。坦然啸歌真率人，不似吴儿肠九曲。西施嫫母各天然，弄粉调朱乃粗俗。君才本非幕下士，肯教明珠弹飞肉。脱粟布被我有之，何用故人富贵为。执炙焉能知炙味，丈夫立志羞朵颐。白衣步担不足惜，客兴无使秋燕悲。箧中虽贫亦何壮，犹有五万新蒲葵。此去湖湘烟雨隔，千山万水想行迹。树因无主号相思，鸟不多情亦头白。心中万事常棘口，握手匆匆忆不得。但属他时幸相见，不改今朝旧颜色。
野望
作者：何在田
朝代：清

屐危仍旧蜡，衣浣试新痕。小雨来何处，归云各有村。町畦聊自治，杞菊与谁论。烧尘何妨事，真知舌欲扪。
上滩
作者：何士循
朝代：清

送人不断青山青，舟行如马江流澄。舵师辨水苦未能，轰然地轴翻雷霆。船尾一呼船首应，一篙齐以一肩撑。乱篙刺水水欲腾，乱石抵篙如相争。一夫跃入推以肱，十夫齐跃声？。或扛以木牵以縆，直似洪钟撞寸莛。气急声嘶力不胜，上滩乃如天难升。四山日落烟冥冥，江风吹过鱼龙腥。有客兀坐如枯僧，为言舵师舟且停。诘朝辨水重扬舲，舵师无语双目瞪，篷底荧荧明寒镫。
上滩
作者：何士循
朝代：清
体裁：古风

送人不断青山青，舟行如马江流澄。舵师辨水苦未能，轰然地轴翻雷霆。船尾一呼船首应，一篙齐以一肩撑。乱篙刺水水欲腾，乱石抵篙如相争。一夫跃入推以肱，十夫齐跃声�。或扛以木牵以縆，直似洪钟撞寸莛。气急声嘶力不胜，上滩乃如天难升。四山日落烟冥冥，江风吹过鱼龙腥。有客兀坐如枯僧，为言舵师舟且停。诘朝辨水重扬舲，舵师无语双目瞪，篷底荧荧明寒镫。
壬寅春正四日晋郡小憩道中古庵信笔书此
作者：何士循
朝代：清

平野丽晴晖，春风扇和淑。冈峦界昼明，山树杂红绿。遥闻村鼓喧，近视儿衣簇。新年幸无事，对之悦心目。篮舆此暂停，庵小堪容足。移几置诗编，对佛脱官服。拭面瀹山茶，小坐忘尘俗。行肠转易饥，草草具午膳。餐少味无兼，酒浊壶有半。举酒酬古佛，低眉佛无见。独饮意亦欣，暂喜得閒散。乡民纷来窥，短衣仅及骭。窃言宦性殊，不米而食面。儿童不畏官，索食天真烂。祇此数餦餭，分食苦难遍。安得仓箱盈，家家足饱饭。自我来太平，十日五巡乡。一到松门城，六夜宿箬簧。凡再至三至，新河及新场。足迹遍东南，更涉大陈航。乘风破海浪，百里犯重洋。兼至隘顽城，除夕食不遑。鸣琴易鸣笳，谁云不下堂。每每督队出，有如事戎行。前行列营哨，到处联团防。炮声雷訇匉，旗影风飞扬。冒雨群如沐，犯雪冻欲僵。我劳民未安，中夜起徬徨。且喜入新年，暂可息尘忙。行行复至郡，乃为迎送忙。
壬寅春正四日晋郡小憩道中古庵信笔书此·其一
作者：何士循
朝代：清

平野丽晴晖，春风扇和淑。冈峦界昼明，山树杂红绿。遥闻村鼓喧，近视儿衣簇。新年幸无事，对之悦心目。篮舆此暂停，庵小堪容足。移几置诗编，对佛脱官服。拭面瀹山茶，小坐忘尘俗。
壬寅春正四日晋郡小憩道中古庵信笔书此·其三
作者：何士循
朝代：清

自我来太平，十日五巡乡。一到松门城，六夜宿箬簧。凡再至三至，新河及新场。足迹遍东南，更涉大陈航。乘风破海浪，百里犯重洋。兼至隘顽城，除夕食不遑。鸣琴易鸣笳，谁云不下堂。每每督队出，有如事戎行。前行列营哨，到处联团防。炮声雷訇匉，旗影风飞扬。冒雨群如沐，犯雪冻欲僵。我劳民未安，中夜起徬徨。且喜入新年，暂可息尘忙。行行复至郡，乃为迎送忙。
壬寅春正四日晋郡小憩道中古庵信笔书此·其二
作者：何士循
朝代：清

行肠转易饥，草草具午膳。餐少味无兼，酒浊壶有半。举酒酬古佛，低眉佛无见。独饮意亦欣，暂喜得閒散。乡民纷来窥，短衣仅及骭。窃言宦性殊，不米而食面。儿童不畏官，索食天真烂。祇此数餦餭，分食苦难遍。安得仓箱盈，家家足饱饭。
夜泊桐庐
作者：何士循
朝代：清

八年五过此，身世感飘蓬。短发盈梳白，颓颜借酒红。打窗疑夜雨，移烛避江风。津柝声声急，垂头有睡童。
江山县
作者：何士循
朝代：清

百二滩行尽，岧峣指县门。溪流牛鼻没，山势虎形蹲。夜赛知年富，冬晴爱日温。孤舟停泊处，红叶自成村。
芙蓉早发至大荆
作者：何士循
朝代：清

空斋起对佛镫明，辨色东方已启行。半岭松风斤竹涧，一天梅雨大荆城。稍分岩壑供游瞩，犹觉衣冠苦送迎。带得山中云雾去，煮泉且试雁茶清。
恭挽晋赠中宪大夫崇庆牧理斋常老先生殉节录
作者：何士鋐
朝代：清

涖政西川越六年，臣心耿耿问苍天。神人共鉴非凡令，士庶咸歌飞舄仙。仓猝临危气益振，从容就义志犹坚。君王不负忠魂节，更锡恩纶属后贤。疆场事业厄蛮鞿，欲报君恩今已非。猖獗凶酋原有种，善文循吏竟无归。斜阳昔岭鸦千树，明月花溪庙半扉。烈烈英风昭万古，一泓流水咽危矶。
恭挽晋赠中宪大夫崇庆牧理斋常老先生殉节录·其一
作者：何士鋐
朝代：清

涖政西川越六年，臣心耿耿问苍天。神人共鉴非凡令，士庶咸歌飞舄仙。仓猝临危气益振，从容就义志犹坚。君王不负忠魂节，更锡恩纶属后贤。
恭挽晋赠中宪大夫崇庆牧理斋常老先生殉节录·其二
作者：何士鋐
朝代：清

疆场事业厄蛮鞿，欲报君恩今已非。猖獗凶酋原有种，善文循吏竟无归。斜阳昔岭鸦千树，明月花溪庙半扉。烈烈英风昭万古，一泓流水咽危矶。
燕子矶
作者：何士颙
朝代：清

危矶屹立与波争，何处飞来以燕名。万古羽毛苍藓润，一生饮啄大江清。登临自有凌霄意，览眺宁无吊古情。闲羡水边坐渔父，垂竿风袅钓丝轻。
除夕
作者：何士颙
朝代：清

闭户徒深卒岁情，竹窗风过响凄清。身非无用贫偏暇，事到难图念转平。瓶里梅花春早动，樽前镫火夜深明。承欢最好团圞处，同听庭闱笑语声。
清涧田舍
作者：何大观
朝代：清
体裁：七言律诗

卜筑溪桥得自然，疏渠直欲响鸣泉。几宵鱼子风生暝，一夜桃花水上田。丘壑有缘非妄境，阴晴咸好是春天。幸逢酿贱常沾醉，闲与邻翁说往年。
花朝朱聚之招饮
作者：何大观
朝代：清
体裁：七言律诗

清喉急管在回廊，春病偏能醉沈郎。柳叶欲肥游侣众，河豚刚上酒情长。晓云路槛桃花湿，暮雨风帘燕子忙。此夜莫教人寂寞，好将清梦到巫湘。
归义驿
作者：何天宠
朝代：清

岳阳路径绕烟鬟，拟见湘娥竹上斑。一曲罗江千叠嶂，云深何处九疑山。
故园
作者：何天宠
朝代：清

故园殊可乐，何意任飞蓬。万壑桃花雨，千村竹箭风。玉函神禹穴，翠嶂越王宫。登岱应回首，鸡鸣沧海红。
赠源桂阁故侯
作者：何如璋
朝代：清

轻盈舞袖绾双鬟，洗盏殷勤劝小蛮。含恨低翻旧时曲，一声声是念家山。留髡送客日初斜，相约春游兴又赊。记取清明好时节，墨川东岸看樱花。宾筵酒馔翻新样，乐府笙歌倚旧声。沿习太平唐代舞，诸伶白首说西京。
赠源桂阁故侯·其一
作者：何如璋
朝代：清

轻盈舞袖绾双鬟，洗盏殷勤劝小蛮。含恨低翻旧时曲，一声声是念家山。
赠源桂阁故侯·其三
作者：何如璋
朝代：清

宾筵酒馔翻新样，乐府笙歌倚旧声。沿习太平唐代舞，诸伶白首说西京。
赠源桂阁故侯·其二
作者：何如璋
朝代：清

留髡送客日初斜，相约春游兴又赊。记取清明好时节，墨川东岸看樱花。
秋日谒延平郡王祠
作者：何如谨
朝代：清

海外孤忠泣鬼神，丹心为国竟忘身。大星遽陨年难假，天意偏摧社稷臣。铮铮骨气压群雄，传炮羊山斗老龙。宿志未偿嗟毁墓，至今人说海澄公。三百年来养士优，陆沈蓟北感神州。传家忠孝原无恨，生子还须胜仲谋。投戈旧部久寒盟，痛哭神州一旦倾。两岛甲兵逾十万，固应雄略胜田横。开辟鸿濛望中兴，海波士气共奔腾。挥戈未遂回天力，空向金陵拜孝陵。
秋日谒延平郡王祠·其一
作者：何如谨
朝代：清

海外孤忠泣鬼神，丹心为国竟忘身。大星遽陨年难假，天意偏摧社稷臣。
秋日谒延平郡王祠·其三
作者：何如谨
朝代：清

三百年来养士优，陆沈蓟北感神州。传家忠孝原无恨，生子还须胜仲谋。
秋日谒延平郡王祠·其二
作者：何如谨
朝代：清

铮铮骨气压群雄，传炮羊山斗老龙。宿志未偿嗟毁墓，至今人说海澄公。
秋日谒延平郡王祠·其五
作者：何如谨
朝代：清

开辟鸿濛望中兴，海波士气共奔腾。挥戈未遂回天力，空向金陵拜孝陵。
秋日谒延平郡王祠·其四
作者：何如谨
朝代：清

投戈旧部久寒盟，痛哭神州一旦倾。两岛甲兵逾十万，固应雄略胜田横。
试士
作者：何如谨
朝代：清

万事等云过，人生对酒歌。枕戈增慷慨，投笔悔蹉跎。有感情难已，无端唤奈何。此身留报国，未许老烟蓑。
试士
作者：何如谨
朝代：清

相期同上凤池班，文字丹黄手自删。却笑蓬庐非广厦，也教寒士尽欢颜。
七夕·其一
作者：何威凤
朝代：清
体裁：七言绝句

鹊影连翩夜夜飞，鹊声喳喳入于微。一钩凉月淡如水，横空万点晴烟霏。
七夕·其三
作者：何威凤
朝代：清
体裁：七言绝句

世有黄金岂不贵，免教尝尽相思味。十万金钱值几何，年年机杼空经纬。
七夕·其二
作者：何威凤
朝代：清
体裁：七言绝句

庭前银烛红正烧，相望迢迢恨转遥。天上人间同离别，无人搔首问青霄。
七夕·其四
作者：何威凤
朝代：清
体裁：七言绝句

彩云如锦银横流，应知凝眩双青眸。只恐腷膊鸡声唱，吹散云裳风色秋。
咏荔枝
作者：何威凤
朝代：清
体裁：七言绝句

荔枝如火雨如丝，暮霭炊烟入望时。我效坡翁啖三百，岭南小住也相宜。
咏车艇·其一
作者：何威凤
朝代：清
体裁：七言绝句

铁轮绕过又木轮，神工鬼斧定谁赢。输他一着终嫌后，水火机关分外精。
咏车艇·其二
作者：何威凤
朝代：清
体裁：七言绝句

泰西人巧胜中华，灵秀漫将彼国夸。自古工师原有本，木牛流马早萌芽。
宿龙里
作者：何威凤
朝代：清
体裁：五言律诗

行行复行行，山程又水程。秋风孤客泪，落日旅人情。出路才知远，期来何所营。明朝又前去，愁对短灯檠。
寒夜
作者：何威凤
朝代：清
体裁：五言绝句

昨夜雪如花，今朝衾似铁。料峭怯披衣，湿云压窗黑。
感事·其一
作者：何威凤
朝代：清
体裁：七言律诗

边庭未敢羁苏武，朝议犹闻赏贰师。时会渐逢多事日，人才空想盛明时。儒生忧国全无策，神圣开基尽可垂。谁秉国成吾有问，诸君莫只贼委蛇。
感事·其三
作者：何威凤
朝代：清
体裁：七言律诗

鼎镬岂真求不得，那堪中外说无人。留将一死撑天地，藉得微生答组绅。北海未闻毡可啮，南冠空学土操新。驰驱王事谈何易，四牡从来慎使臣。
感事·其二
作者：何威凤
朝代：清
体裁：七言律诗

我朝忠厚近三古，治世方当永卜年。宵小敢萌窥伺恶，臣工须属火薪然。从来侥幸原非福，未必才能便是贤。无田甫田蒙愿诵，绸缪终要室家先。
晚年题凤
作者：何威凤
朝代：清
体裁：七言绝句

凄风冷雨入梦魂，桐叶飘撒天地昏。翅折羽摧何所恋，无端长啸两三声。
有所思
作者：何威凤
朝代：清
体裁：古风

凤翎长一尺，文彩何斑然？碧梧朝暮栖，枝柯相新鲜。振翮丹山来，返羽丹山去。落尽青桐花，枯尽青桐树。
清泰庵即景
作者：何威凤
朝代：清
体裁：七言律诗

弯弯曲径倒颠行，清泰庵前品物亨。一树石榴垂紫菌，满院苞谷带红缨。门前黄犬能招客，河里青蛙乱打更。偶然瞧见月初上，斋粑豆腐不胜情。
游唐氏园林
作者：何威凤
朝代：清
体裁：古风

方塘一鉴开，绿阴森夹路。莲叶青田田，游鱼不知数。黄鸟忽飞来，啼破幽绝处。垂垂熟桑椹，琴床落如注。据石聊自嬉，怡然惬吾趣。柳下好风来，素心与之遇。时有浣纱人，扶过江桥去。
独坐有感
作者：何威凤
朝代：清
体裁：古风

旧雨日以疏，今雨日以亲。昨宵梦寐中，依稀见故人。相见不相知，默坐独伤神。举首望家山，遥隔千万层。羡彼双飞鹊，犹得入青冥。而我故纸钻，日夜徒营营。对酒不能饮，悲来填我膺。
甲午春闱后三日偕同人登北京陶然亭
作者：何威凤
朝代：清
体裁：古风

长安雨洗天街青，尘埃不动花芬馨。路出城隅忽开朗，万绿葱茏接杳冥。苇塘千顷春光满，落絮飘零春不管。晴光俯瞰城阙低，阛阓连天红尘卷。忆昔看花入帝京，春风拟踏金鳌行。那知憎命文章贱，买卜难遇严君平。天风浩浩海茫茫，万里重归瘴疠乡。羞见江东诸父老，岭南权寄次公狂。阮囊空涩苏裘敝，仲宣又作依刘计。庆典遥闻九重颁，珊网宏开群材聚。攀鳞附骥岂无情，买舟重渡五羊城。鱼龙杂遝蛟螭舞，海上神仙相送迎。十年不坠青云志，文场来战三千士。剑光欲化双龙飞，榜花谁题五云字。肩摩毂击满皇都，春草春花如画图。登临多少今昔感，拔剑斫地声狂呼。炊烟三起天欲暮，归马萧萧乱尘雾。出门一笑且徘徊，回首斜阳挂高树。
甲戌之省途中·其一
作者：何威凤
朝代：清
体裁：七言律诗

青山流水各西东，匹马仓皇叹道穷。野蝶扑人惊鬼黑，山花笑客作娇红。乾坤莽荡才谁属，身世萧骚感不同。满目荆榛豺虎窜，策勋方自庆诸公。
甲戌之省途中·其三
作者：何威凤
朝代：清
体裁：七言律诗

触目都教感易频，无情除是葛天民。人民荒落全无业，风物萧条尚自春。山市游蜂闲逐马，麦田雊雉突惊人。安怀信是吾儒志，楚蔡栖栖独问津。
甲戌之省途中·其二
作者：何威凤
朝代：清
体裁：七言律诗

鸡犬声喧隔岸闻，几家茅屋枕溪濆。田间水涨花初落，山里人稀鸟自群。地僻可能逃赋役，时清犹自得耕耘。客愁别有怆然处，高树成行又晚曛。
甲戌之省途中·其四
作者：何威凤
朝代：清
体裁：七言律诗

啼鸟声中日渐斜，行行客子各思家。青芦风起飞孤鹭，翠竹烟深噪晚鸦。回首自怜断萍梗，停鞭遥望怅鬓华。年来何事拼尘鞅，啸时青山看暮霞。
画马有感
作者：何威凤
朝代：清
体裁：七言绝句

村儿不识真龙马，道是他家老驳牛。已共牛羊同槛收，腾骧无术敢昂头。
登状元楼
作者：何威凤
朝代：清
体裁：七言律诗

荒荒落日下高台，放眼登临亦快哉。弱水直连三岛近，雄关遥傍五云开。画桥月朗天鲸出，驿路风清缅象来。间道重蛮非易辟，十年前尚满蒿莱。
登金钟山礼佛兼览诸名胜四首·其一
作者：何威凤
朝代：清
体裁：七言律诗

千里蜿蜒气势雄，南阡北陌遍西东。环山竹露横青霭，夹道松涛响碧空。云影远沉披襟快，霞光近接挂笏崇。遥看挹爽楼高处，疑有星辰落掌中。
登金钟山礼佛兼览诸名胜四首·其三
作者：何威凤
朝代：清
体裁：七言律诗

欲登绝顶辟鸿蒙，樵路穿云一线通。九曲水流归眼底，千重岛屿点波中。听残黄叶疑犹湿，敲罢白云辨不穷。两腋风生秋飒飒，晴晖旭照影朝东。
登金钟山礼佛兼览诸名胜四首·其二
作者：何威凤
朝代：清
体裁：七言律诗

岩岫参差拥寺门，崔嵬石鼓接天根。当头古洞云舒卷，半腹灵泉气吐吞。鹫岭遥分烟有态，鳌维低映月无痕。连宵会得西来意，手爇旃檀礼世尊。
登金钟山礼佛兼览诸名胜四首·其四
作者：何威凤
朝代：清
体裁：七言律诗

层峦叠嶂镇重重，采药迷离雾气浓。近郭遥村云影外，晨烟暮霭水光中。飘蓬处处留鸿爪，压线年年怅客踪。满目苍茫归寺晚，回头犹听上方钟。
自广州过悦城谒龙母庙·其一
作者：何威凤
朝代：清
体裁：七言绝句

半夜江声杂雨声，孤篷坐对一灯明。此身浑似波中梗，乱逐流泷过悦城。
自广州过悦城谒龙母庙·其二
作者：何威凤
朝代：清
体裁：七言绝句

元功百代称龙母，三尺孤坟镇大江。我瓣心香虔祷祝，沿途平稳到漓湘。
花影
作者：何威凤
朝代：清
体裁：七言律诗

春风昨夜散芬芳，聘得阿娇锦幄张。金粉重添纤态活，珠帘难卷一枝长。移来蟾镜窗含艳，烧到蚖膏壁有香。从此倾城颜色好，更饶妩媚是红妆。
花魂
作者：何威凤
朝代：清
体裁：七言律诗

玉立亭亭隔绛纱，归来谁驭七香车。寒塘梦醒梨云远，紫殿春回杏雨斜。五夜微风惊倩女，半林残月冷栖鸦。金铃十万牢牢系，寄语东皇好护遮。
蜒姑
作者：何威凤
朝代：清
体裁：七言绝句

蜒姑自小沧波住，打桨停桡日日忙。非是阿侬偏爱水，一身生计在舟艎。
读史·其一
作者：何威凤
朝代：清
体裁：七言绝句

六代翻新才子运，词人大半作君王。可怜无限江山泪，博得零金剩粉香。
读史·其二
作者：何威凤
朝代：清
体裁：七言绝句

不帝中原亦不臣，英雄终竟得奇横。王徐钱窦皆天授，自古乘时亦拥兵。
贵定道中
作者：何威凤
朝代：清
体裁：五言律诗

秋山看不尽，匹马事长征。客思苍茫独，斜阳黯淡明。垂枝霜果熟，深涧雪姑鸣。去去行人问，牛羊已进城。
陋室居
作者：何威凤
朝代：清
体裁：七言绝句

月照窗棂面面光，菊花开处已新霜。怪来今夜寒侵骨，为酿明朝亮太阳。
题《国香醉红录》传奇古风一首
作者：何威凤
朝代：清
体裁：古风

先生才名雷灌耳，独跨骚坛空馀子。四十卷诗千万言，江花一管长不死。我闻久已佩深衷，叱咤雄才不能已。迩来笔墨恨无灵，好怪探奇作异史。骚情韵事纪千秋，秋水南华参妙旨。齐谐干宝得毋奇，胡乃芳心托兰芷。胭脂北部尽探蕴，粉黛六朝纷绮靡。花月何事亦多情，梦幻茫茫有如此。直将世界等浮云，色色空空何所是？天籁自鸣岂无聊，心中之心须识耳。琳琅惠我命题诗，三日未敢轻着纸。偶然一语便挥毫，得鱼未免忘筌矣。先生可诲我也夫，敢学巴人歌下里。
题凤·其一
作者：何威凤
朝代：清
体裁：七言绝句

我亦缡縰铩羽回，那堪相对玉箫台。他年幸识吹笙侣，煜爚朝阳倦眼开。
题凤·其二
作者：何威凤
朝代：清
体裁：七言绝句

凡鸟谁辞众羽嘲，九千音信击丹霄。竹梧终有安巢日，寄语青鸾好见邀。
题石与月季花
作者：何威凤
朝代：清
体裁：句

长春花不老，太古石延年。
题马
作者：何威凤
朝代：清
体裁：七言绝句

涉世驱驰本大难，一重险阻一巑岏。浮云莫道三山入，只作寻常骏马看。
黔灵山
作者：何威凤
朝代：清
体裁：七言绝句

万木萧森鸟道纡，翳然风叶足清娱。亭台绝胜云栖好，笑问山灵似也无。
龙王洞
作者：何威凤
朝代：清
体裁：古风

森然古洞开千尺，鬼斧神工何年辟？盘州胜境郡城东，我来遨游寻胜迹。巉岏俯视中豁庨，下有琉璃湛深碧。石棱倒迸杈桠交，疑是山灵髯如戟。荒碑零落卧幽崖，模糊字迹留青赤。兴来掇石击蛟宫，百万鱼龙惊辟易。坎窾噌吰哄然鸣，海水掀翻山欲剨；恍见夜叉出攫人，狰狞似叱仓卒客。几回临眺独踟蹰，此境天荒真可惜。安得谢朓惊人篇，淋漓写向苍石壁。
直隶省昭忠祠联
作者：何子翔
朝代：清
体裁：联

在晋淝水战，在吴赤壁攻，吕略孙韬，犹记勋名震乡里；为颜平原拳，为张睢阳齿，孔仁孟义，长留浩气壮乾坤。
挽沈葆桢联
作者：何子逸
朝代：清
体裁：联

知己十年余，痛祁山丞相，遽尔鞠躬，用我无人，僰道李严空属望；中兴诸将尽，问江左夷吾，谁堪接武，忧时有泪，新亭周顗不胜悲。
和陈菊生鹾尹西江遣兴韵·其一
作者：何学史
朝代：清
体裁：七言律诗

镇日柴门杜不开，偶烧竹叶试松煤。古琴三弄答流水，长笛一声怨落梅。悟入玄机成妙谛，吟来佳句费敲推。酒酣往往生奇想，每到巡檐索笑回。
和陈菊生鹾尹西江遣兴韵·其二
作者：何学史
朝代：清
体裁：七言律诗

青莲妙笔继仙才，况擅梁园赋客怀。四壁春山添画本，半帘秋水续齐谐。梦回芳草情何极，咏到梅花律未排。为问扬州桥畔月，照人悲乐是今皆。
赠朝鲜使臣
作者：何宗穆
朝代：清

周原万里共驰驱，才立谈閒志意殊。道理渊源攸一揆，衣冠礼乐却同符。畏天各谨侯朝度，任士同归王会图。流水高山琴载鼓，知音世有子期无。
太白酒楼
作者：何家琪
朝代：清

云中携到惊人句，千载风流第一楼。白日长安全在眼，青天蜀道独昂头。后来狂客才谁敌，生不同时我独愁。当世骑鲸仙再返，洛阳无路问糟丘。
浣花草堂
作者：何家琪
朝代：清

草堂岁月犹开宝，万里旌旗落眼前。何用丈夫身许国，祇凭野老哭回天。死生亲见收京日，今古同悲《出塞》篇。满地江湖问归路，百花潭水梦无边。
读顾亭林先生书感而作
作者：何家琪
朝代：清

寸心天万世，六合清明开。风云积时代，日月相往来。地维隆西北，万里山横排。中突一华起，浑抱洪濛胎。河水昆仑顶，毕气吞江淮。方海司出纳，全脉为之回。士不遇三代，贤愚齐尘埃。反望古制复，假手凡庸才。清时召不起，老病完形骸。冬青屡相识，夜哭臣麻鞋。凄凄春雨苑，猎猎秋风台。匹马倦天下，著书空余哀。
过管敬伯司马大梁
作者：何家琪
朝代：清

奇才一表动长安，更走边关气郁盘。百战余勋付奴辈，中兴大笔出衙官。沙驱地转河声疾，日射天孤塔影寒。自古中州云物盛，与君同上吹台看。
挽杨仲愈联
作者：何履亨
朝代：清
体裁：联

束发共名场，记矮檐角艺，讲院论文，昼日才高，三十年前推独步；惊心闻噩耗，痛一老倚闾，诸孤辍业，出山计左，四千里外黯归魂。
□送王伯甫之山左省亲
作者：何巩道
朝代：清
体裁：七言律诗

鹅湖公子旧乌衣，口吐虹文射紫微。十五诗篇登乐府，六千山水奉慈闱。岳含断雨天初合，地绕长河叶尽飞。未必相逢天下士，鲁连东海不曾归。
七星岩
作者：何巩道
朝代：清
体裁：七言律诗

历历疏钟出远村，秦灰烧尽石犹存。低岩到水才通路，深洞生云忽闭门。香案行多饥鼠迹，诗题留得古冰痕。红菱渡口归舟晚，齐放渔歌送客喧。
三月晦日送李子将兄弟归里
作者：何巩道
朝代：清
体裁：七言律诗

海上曾留一日春，红亭无计阻归人。落花忽起双飞鸟，芳草空眠独醉身。世事冷看流水暮，江程低指片霞新。到时南浦明明月，知有荷风吹葛巾。
上金鸿胪
作者：何巩道
朝代：清
体裁：七言律诗

佩笔从王三十年，功成原不亚凌烟。久从雅尚思林下，忽领崇班近日边。景略任专兼内外，穆之心巧画方圆。何难更绾通侯印，只羡西湖一叶船。
上金鸿胪三首
作者：何巩道
朝代：清

名署皇家作重臣，姻连藩邸是天亲。何曾宠辱惊方寸，只觉安危系一身。龙出匣时知气魄，鹤临风处想精神。金华本属钟灵地，况复金华殿上人。梅岭巍巍半壁存，东西旌旆拥雄藩。总凭妙算持全粤，难怪高名动至尊。临敌不忍游别墅，过庭惟有颔诸孙。千秋善处功名会，悟主封侯在一言。德及吾家若有私，高深山水报无期。亭头酒熟年年醉，阁道花开日日窥。梦稳得吟春草句，露泠空湿紫荆枝。护持容我狂奴在，七尺终酬国士知。
上金鸿胪三首·其一
作者：何巩道
朝代：清
体裁：七言律诗

名署皇家作重臣，姻连藩邸是天亲。何曾宠辱惊方寸，只觉安危系一身。龙出匣时知气魄，鹤临风处想精神。金华本属钟灵地，况复金华殿上人。
上金鸿胪三首·其三
作者：何巩道
朝代：清
体裁：七言律诗

德及吾家若有私，高深山水报无期。亭头酒熟年年醉，阁道花开日日窥。梦稳得吟春草句，露泠空湿紫荆枝。护持容我狂奴在，七尺终酬国士知。
上金鸿胪三首·其二
作者：何巩道
朝代：清
体裁：七言律诗

梅岭巍巍半壁存，东西旌旆拥雄藩。总凭妙算持全粤，难怪高名动至尊。临敌不忍游别墅，过庭惟有颔诸孙。千秋善处功名会，悟主封侯在一言。
与国如兄宴水亭
作者：何巩道
朝代：清
体裁：七言律诗

月浮湖口未中天，莺已啼残柳又眠。客梦久抛流水外，诗情长在落花边。银屏低照临桥树，铁笛横吹隔浦船。唤得妖姬齐门酒，不知江上报烽烟。
与董子秋登江亭玩月
作者：何巩道
朝代：清

路绕滩声久未经，今来同上四愁亭。秋江水抱明明月，碧汉风吹落落星。低树拂檐敲铁马，远灯移影到艮屏。何郎无复当年梦，留得冰弦待尔听。
与董子秋登江亭玩月
作者：何巩道
朝代：清
体裁：七言律诗

路绕滩声久未经，今来同上四愁亭。秋江水抱明明月，碧汉风吹落落星。低树拂檐敲铁马，远灯移影到银屏。何郎无复当年梦，留得冰弦待尔听。
与诸子游罗浮
作者：何巩道
朝代：清
体裁：七言律诗

又放轻帆泊晚沙，竹篱生笋柳生花。风吹蘋叶知潮上，烟出松门见日斜。屏外乞浆无杵臼，桥头包饭有胡麻。停舟不用淹歌舞，四海于今未一家。
与诸子游罗浮
作者：何巩道
朝代：清
体裁：七言律诗

江上团团月欲生，山河形影两分明。举杯谁得千年在，浮海聊为一叶行。照水野花迷蝶梦，倚风修竹听蝉声。沧浪清浊无人辨，濯足歌残又濯缨。
中秋前五日偶成
作者：何巩道
朝代：清
体裁：七言律诗

水处成诗阁处吟，水云飞起阁阴阴。满城落叶如闻雨，几夜啼乌不在林。石井枕沙潮自入，野藤扳竹路全侵。沉沉秋月无人到，却有邻僧为鼓琴。
丽人
作者：何巩道
朝代：清
体裁：古风

积水明素云，馀霞吐红雨。散作巫山秋，梦中自来去。广袖拂轻飙，香烟隔江树。
九日重阳
作者：何巩道
朝代：清
体裁：七言律诗

岁岁重阳客在家，今年流落在天涯。茂陵多病惊秋雨，彭泽空尊负菊花。乡远江关闻野雁，时危风雪起悲笳。故侯一去歌钟冷，谁复龙山醉孟嘉。
九曲溪歌
作者：何巩道
朝代：清
体裁：古风

九曲兮水何之，肠断兮一如斯。石屹屹兮树离离，西风悲兮吹我衣，我将起古人于九京兮非其时。
云梯山下西溪诗
作者：何巩道
朝代：清
体裁：七言律诗

何处风来落叶纷，绕溪深树昼生云。秋山莫笑红尘客，野水将寻白鹭群。日影射鱼看可数，竹声飞瀑听难分。此时对景沉吟久，却有林花细细闻。
五月午日泛甘滩
作者：何巩道
朝代：清
体裁：七言律诗

天色山光入艇凉，积潮横下白汤汤。几行箫鼓临风急，一岸芙蓉趁雨香。离乱难凭丝续命，飘零空借赋投湘。春蒲碧艾年年绿，惭愧乡心鬓有霜。
五羊江上
作者：何巩道
朝代：清
体裁：七言律诗

微阳明灭海浮天，买得归帆意渺然。树有浅深迷过客，潮无朝暮送流年。沙寒鸂鵣初争岸，江静蜻蜓暂上船。欲把一竿吟不去，閒情吹到绿蓑边。
人自故乡来凄然相对而作
作者：何巩道
朝代：清
体裁：七言律诗

偶闻乡语便成悲，穷海田园异昔时。栗里寂寥陶令菊，东山零落谢公棋。野塘水浅空添獭，寒树条衰尚笑鸱。话到此情杯酒冷，对君惟有咏新诗。
代友赠人
作者：何巩道
朝代：清
体裁：七言律诗

村家忽见野花开，几度微风拂草来。红泪暗添帘外雨，玉浆亲乞手中杯。难教明月光长在，却恨秋波去不回。自失武陵无路到，一生心事化秦灰。
余号越巢青萝山中有一峰以此名戏成口占
作者：何巩道
朝代：清
体裁：七言律诗

百尺青萝不可扳，为谁名字落空山。似因宿世留丹穴，故向今生认玉环。面目本来看石壁，梦魂从此恋松关。他年若遂扁舟愿，定访仙踪到此间。
侠客
作者：何巩道
朝代：清
体裁：古风

仆本屠刀人，姓名动公子。疾视气成虹，翻身势如雨。七尺命易倾，一寸心难死。
偶兴
作者：何巩道
朝代：清

日暮梅花扑面吹，独行花下好寻谁。似酣宿酒非闻饮，欲步清尘岂惮追。夜冷易醒蝴蝶梦，路长难听鹧鸪词。何来数点霏霏雪，为送寒香慰所思。手障风灯未忍挑，冷魂吟断意寥寥。可怜雨气笼山馆，无复人踪到板桥。误向黄梁迷昨日，难凭红线续今宵。亦知一醉呼难醒，心火从他妖庙烧。
偶兴·其一
作者：何巩道
朝代：清
体裁：七言律诗

日暮梅花扑面吹，独行花下好寻谁。似酣宿酒非闻饮，欲步清尘岂惮追。夜冷易醒蝴蝶梦，路长难听鹧鸪词。何来数点霏霏雪，为送寒香慰所思。
偶兴·其二
作者：何巩道
朝代：清
体裁：七言律诗

手障风灯未忍挑，冷魂吟断意寥寥。可怜雨气笼山馆，无复人踪到板桥。误向黄梁迷昨日，难凭红线续今宵。亦知一醉呼难醒，心火从他妖庙烧。
偶出江干见丽人骑马怅而成之
作者：何巩道
朝代：清
体裁：七言律诗

马似明珠路似盘，夕阳鞭影去漫漫。不关弱柳吹斜鬓，却惹飞花落满鞍。水隔寸心长日醉，风回双袖几人寒。彩云一片巫山梦，归向春山画里看。
偶出江干见丽人骑马怅而成之
作者：何巩道
朝代：清

马似明珠路似盘，夕阳鞭影去漫漫。不关弱柳吹斜鬓，却惹飞花落满鞍。水隔寸心长日醉，风迥双袖几人寒。彩云一片巫山梦，归向春山画里看。
偶吟三首
作者：何巩道
朝代：清

手扳杨柳望横波，目断横波奈若何。倚醉又寻沽酒店，罢吟空听打鱼歌。桥头影对江心月，衣上香闻雨后荷。人寿百年驹过隙，可怜行乐尚蹉跎。早春江馆共深杯，一别江门不再来。芳草定随行客绿，好花偏向隔墙开。松潭积水寒鱼笱，麦陇微阳暖雉媒。惟使寸心如蜡烛，思君谁肯便成灰。泪怜别院石榴红，香忆当时茉莉风。难逐倦云归远岫，误悬孤月照高空。夜钟凄断如萧寺，晚角哀吟似汉宫。独有金乌飞不去，年年长在月轮中。
偶吟三首·其一
作者：何巩道
朝代：清
体裁：七言律诗

手扳杨柳望横波，目断横波奈若何。倚醉又寻沽酒店，罢吟空听打鱼歌。桥头影对江心月，衣上香闻雨后荷。人寿百年驹过隙，可怜行乐尚蹉跎。
偶吟三首·其三
作者：何巩道
朝代：清
体裁：七言律诗

泪怜别院石榴红，香忆当时茉莉风。难逐倦云归远岫，误悬孤月照高空。夜钟凄断如萧寺，晚角哀吟似汉宫。独有金乌飞不去，年年长在月轮中。
偶吟三首·其二
作者：何巩道
朝代：清
体裁：七言律诗

早春江馆共深杯，一别江门不再来。芳草定随行客绿，好花偏向隔墙开。松潭积水寒鱼笱，麦陇微阳暖雉媒。惟使寸心如蜡烛，思君谁肯便成灰。
偶感
作者：何巩道
朝代：清
体裁：七言律诗

廿年踪迹与时违，买得轻舟逐雁飞。湖面白云吹晚醉，马头红叶点秋衣。梦回南国疏钟迥，心到东庐落月微。同想远游君独往，离情中夜托金徽。
偶感和百谷先生韵十五首
作者：何巩道
朝代：清

魏宛沉沉薛夜来，九门排夜照平台。拥帘舞女扶罗袖，隔水鸡人促酒杯。低送晚风香辇过，倒悬秋月晓城开。只今落叶纷纷处，惟向离宫泣绿苔。秋一天时月一沙，青衫红泪对琵琶。蚕生叶底终成茧，蝶死林梢尚抱花。帘畔笑声金管歇，鬓边灯影玉钗斜。厌厌醉向熏笼下，未信蓬山在海涯。打鸭惊鸯去不归，清秋空忆见时稀。海边东日年方盛，眼底西风泪已飞。万点水灯浮塔影，一层烟月隔帘衣。阮郎别后天台在，惟有桃花路总非。不因秋色亦凄凄，天自高时海自低。无垂杨处红帘出，有落花中白马嘶。暝树低枝临水合，阴云拖脚到江齐。一声岂是渔郎笛，王仲宣楼倚日西。身学孤云到处飞，杜鹃枝上枉催啼。自怜汉殿虚题扇，谁为秦王更捲衣。月色苦临黄叶寺，潮痕寒尽白鸥矶。美人自昔矜词藻，莫笑相如作赋非。船头过尽绿鸳鸯，船背春风落海棠。竟日烟波悲去住，半生明镜照行藏。心非对烛常添火，鬓未逢秋已变霜。欲访旧游无路到，子期凄断向山阳。一重红树一重门，月在中天敢负恩。佛火何年烧艳骨，愁城终日滞羁魂。海棠莫劝悲时酒，幺凤犹传别后言。窃出玉人深院净，乌龙输与老昆崙。何处繁弦复短箫，独眠江馆意寥寥。春秋塞雁长年客，朝暮江流两度消。入夜花光浮绿鬓，隔帘兰气吐红潮。深愁积恨园难解，谁为题诗一射聊。镜里春山画未成，长眉羞见月初生。雏莺已学千回语，落蕊犹含一种情。化石自知头共点，触琴谁遣指能鸣。断肠不是寻常恨，记得河梁送子卿。蜀道当年不凿牛，相如空老茂陵秋。当歌谁解帘边语，掩扇犹窥面上羞。柳色闭来金屈戍，鸟声啼到玉搔头。蓬瀛若肯容烟艇，去访元君海上楼。水绕回廊竹路低，落花零乱柳凄凄。风憎言语吹黄鸟，波爱文章照锦鸡。天远送将千转梦，雨寒飞作两行啼。玉钩斜外雷塘恨，不到迷楼意自迷。帘垂空阁雨沉沉，旧有题诗壁上寻。窗柳独吹长笛玉，径泥犹露半钗金。交枝绿树初窥影，见底寒泉自照心。莫向高桐求彩凤，一双飞上马卿琴。东边栽柳向西斜，月处安窗为雨遮。鸟未欲啼行碧瓦，蝶初成梦宿寒纱。香烧石鼎频添火，水注铜瓶自养花。风景断肠人不识，倩谁分付与诗家。月圆天半众星斜，犹绕村烟未到家。碧水鹤群惊自起，朱栏荷影曲相遮。熏炉向客添心火，酒盏从他落眼花。想到念奴初睡起，连昌宫里唤琵琶。啼断愁猿一寸肠，月华依旧怨秋光。自怜乱叶徒相乱，却笑长条未是长。蘋末每当吟处起，莲花偏向落时香。斑骓十里嘶斜照，拍手齐看玉面郎。
偶感和百谷先生韵十五首·其一
作者：何巩道
朝代：清
体裁：七言律诗

魏宛沉沉薛夜来，九门排夜照平台。拥帘舞女扶罗袖，隔水鸡人促酒杯。低送晚风香辇过，倒悬秋月晓城开。只今落叶纷纷处，惟向离宫泣绿苔。
偶感和百谷先生韵十五首·其七
作者：何巩道
朝代：清
体裁：七言律诗

一重红树一重门，月在中天敢负恩。佛火何年烧艳骨，愁城终日滞羁魂。海棠莫劝悲时酒，幺凤犹传别后言。窃出玉人深院净，乌龙输与老昆崙。
偶感和百谷先生韵十五首·其三
作者：何巩道
朝代：清
体裁：七言律诗

打鸭惊鸯去不归，清秋空忆见时稀。海边东日年方盛，眼底西风泪已飞。万点水灯浮塔影，一层烟月隔帘衣。阮郎别后天台在，惟有桃花路总非。
偶感和百谷先生韵十五首·其九
作者：何巩道
朝代：清
体裁：七言律诗

镜里春山画未成，长眉羞见月初生。雏莺已学千回语，落蕊犹含一种情。化石自知头共点，触琴谁遣指能鸣。断肠不是寻常恨，记得河梁送子卿。
偶感和百谷先生韵十五首·其二
作者：何巩道
朝代：清
体裁：七言律诗

秋一天时月一沙，青衫红泪对琵琶。蚕生叶底终成茧，蝶死林梢尚抱花。帘畔笑声金管歇，鬓边灯影玉钗斜。厌厌醉向熏笼下，未信蓬山在海涯。
偶感和百谷先生韵十五首·其五
作者：何巩道
朝代：清
体裁：七言律诗

身学孤云到处飞，杜鹃枝上枉催啼。自怜汉殿虚题扇，谁为秦王更捲衣。月色苦临黄叶寺，潮痕寒尽白鸥矶。美人自昔矜词藻，莫笑相如作赋非。
偶感和百谷先生韵十五首·其八
作者：何巩道
朝代：清
体裁：七言律诗

何处繁弦复短箫，独眠江馆意寥寥。春秋塞雁长年客，朝暮江流两度消。入夜花光浮绿鬓，隔帘兰气吐红潮。深愁积恨园难解，谁为题诗一射聊。
偶感和百谷先生韵十五首·其六
作者：何巩道
朝代：清
体裁：七言律诗

船头过尽绿鸳鸯，船背春风落海棠。竟日烟波悲去住，半生明镜照行藏。心非对烛常添火，鬓未逢秋已变霜。欲访旧游无路到，子期凄断向山阳。
偶感和百谷先生韵十五首·其十
作者：何巩道
朝代：清
体裁：七言律诗

蜀道当年不凿牛，相如空老茂陵秋。当歌谁解帘边语，掩扇犹窥面上羞。柳色闭来金屈戍，鸟声啼到玉搔头。蓬瀛若肯容烟艇，去访元君海上楼。
偶感和百谷先生韵十五首·其十一
作者：何巩道
朝代：清
体裁：七言律诗

水绕回廊竹路低，落花零乱柳凄凄。风憎言语吹黄鸟，波爱文章照锦鸡。天远送将千转梦，雨寒飞作两行啼。玉钩斜外雷塘恨，不到迷楼意自迷。
偶感和百谷先生韵十五首·其十三
作者：何巩道
朝代：清
体裁：七言律诗

东边栽柳向西斜，月处安窗为雨遮。鸟未欲啼行碧瓦，蝶初成梦宿寒纱。香烧石鼎频添火，水注铜瓶自养花。风景断肠人不识，倩谁分付与诗家。
偶感和百谷先生韵十五首·其十二
作者：何巩道
朝代：清
体裁：七言律诗

帘垂空阁雨沉沉，旧有题诗壁上寻。窗柳独吹长笛玉，径泥犹露半钗金。交枝绿树初窥影，见底寒泉自照心。莫向高桐求彩凤，一双飞上马卿琴。
偶感和百谷先生韵十五首·其十五
作者：何巩道
朝代：清
体裁：七言律诗

啼断愁猿一寸肠，月华依旧怨秋光。自怜乱叶徒相乱，却笑长条未是长。蘋末每当吟处起，莲花偏向落时香。斑骓十里嘶斜照，拍手齐看玉面郎。
偶感和百谷先生韵十五首·其十四
作者：何巩道
朝代：清
体裁：七言律诗

月圆天半众星斜，犹绕村烟未到家。碧水鹤群惊自起，朱栏荷影曲相遮。熏炉向客添心火，酒盏从他落眼花。想到念奴初睡起，连昌宫里唤琵琶。
偶感和百谷先生韵十五首·其四
作者：何巩道
朝代：清
体裁：七言律诗

不因秋色亦凄凄，天自高时海自低。无垂杨处红帘出，有落花中白马嘶。暝树低枝临水合，阴云拖脚到江齐。一声岂是渔郎笛，王仲宣楼倚日西。
偶成
作者：何巩道
朝代：清
体裁：七言律诗

下马西行五里村，短墙临水望重门。绿喧林鸟一帘雨，红动湖烟半阁痕。衣上闻香长不散，井边窥影两无言。犬声吠入桃花去，又有人来锁后园。
偶赋四首
作者：何巩道
朝代：清

柳处红桥竹处扉，吟时容易见时稀。树留春鸟啼新恨，风倚秋荷剪旧衣。病似相如长苦渴，情同王粲远相依。空林日落花飞乱，孤燕无劳更绕帷。玉楼遥隔水中央，星列秋河自作行。裁柳可怜逢落叶，养蚕多为爱丝长。山光吐月当楼满，溪色摇花入座凉。行过故宫芳草绿，女郎羞说外家妆。旧馆青苔雨后滋，沉吟多在欲归时。草迷断梦难寻路，花惹游丝再上枝。满院晚风移腊烛，半园新月罢围棋。琵琶怨尽商人妇，此恨谁怜白傅知。乍暖桃花已渐红，寒来花片各西东。邻翁于我能赊酒，溪岸谁同立晚风。草色接天吟欲远，月痕沉阁梦全空。人传亦有书千纸，未必萧郎手自封。
偶赋四首·其一
作者：何巩道
朝代：清
体裁：七言律诗

柳处红桥竹处扉，吟时容易见时稀。树留春鸟啼新恨，风倚秋荷剪旧衣。病似相如长苦渴，情同王粲远相依。空林日落花飞乱，孤燕无劳更绕帷。
偶赋四首·其三
作者：何巩道
朝代：清
体裁：七言律诗

旧馆青苔雨后滋，沉吟多在欲归时。草迷断梦难寻路，花惹游丝再上枝。满院晚风移腊烛，半园新月罢围棋。琵琶怨尽商人妇，此恨谁怜白傅知。
偶赋四首·其二
作者：何巩道
朝代：清
体裁：七言律诗

玉楼遥隔水中央，星列秋河自作行。裁柳可怜逢落叶，养蚕多为爱丝长。山光吐月当楼满，溪色摇花入座凉。行过故宫芳草绿，女郎羞说外家妆。
偶赋四首·其四
作者：何巩道
朝代：清
体裁：七言律诗

乍暖桃花已渐红，寒来花片各西东。邻翁于我能赊酒，溪岸谁同立晚风。草色接天吟欲远，月痕沉阁梦全空。人传亦有书千纸，未必萧郎手自封。
元夕坐西山草堂旧感
作者：何巩道
朝代：清
体裁：七言律诗

雨晴荒院有春灯，照入西山路几层。屋暖渐低鸡树月，石寒犹响马蹄冰。新愁绿酒酣千日，往事红灰化五陵。不用更歌金管曲，十年王谢半为僧。
元夜风雨忽作有感
作者：何巩道
朝代：清
体裁：七言律诗

风风雨雨总无端，半夜晴光半夜寒。天道岂因今日异，人情原在此中看。当歌易散梁尘绕，过雨难教火树乾。客去共愁红袖湿，鸡声长倚玉阑干。
再寄李子将
作者：何巩道
朝代：清
体裁：七言律诗

弱冠王郎未有声，一经腹胆自知名。道同予贱分行止，才向豪门别重轻。四海文人宁作我，百年佳婿为怜卿。旧游曾有青山约，深愿鸾钗是紫荆。
再泛甘滩
作者：何巩道
朝代：清
体裁：七言律诗

海山含雨尽冥冥，轻舸重来过远汀。两日浮生频载酒，百年归计尚飘萍。层崖日落潮光白，阴洞苔寒佛火青。何限鹤群沙际起，人间无路托仙翎。
冬夜与陈、梁二君咏物，各得三首 其一 井
作者：何巩道
朝代：清
体裁：七言律诗

雨过银床草色深，照人秋水绿沉沉。风吹不到冰难合，日影无多昼易阴。石藓积成鱼出穴，高梧凋尽月当心。世间空谷为陵日，惟有寒泉自古今。
冬夜与陈、梁二君咏物，各得三首 其三 灯
作者：何巩道
朝代：清
体裁：七言律诗

江城月黑路参差，夜火如星忽聚沙。乱拂晓风同客梦，远临江水认渔家。□烟不断依山出，暮色无聊背雨斜。正好垂帘对孤影，酒阑开罢一双花。
冬夜与陈、梁二君咏物，各得三首 其二 尘
作者：何巩道
朝代：清
体裁：七言律诗

无力因风落地迟，劳劳催老鬓边丝。暗随红日人难避，尽化缁衣客未知。沙路踏来迷草色，香泥飞起上花枝。麻姑隔在鸿濛外，沧海东行是几时。
冬夜与陈、梁二君咏物，各得三首·井
作者：何巩道
朝代：清

雨过银床草色深，照人秋水绿沉沉。风吹不到冰难合，日影无多昼易阴。石藓积成鱼出穴，高梧凋尽月当心。世间空谷为陵日，惟有寒泉自古今。无力因风落地迟，劳劳催老鬓边丝。暗随红日人难避，尽化缁衣客未知。沙路踏来迷草色，香泥飞起上花枝。麻姑隔在鸿濛外，沧海东行是几时。江城月黑路参差，夜火如星忽聚沙。乱拂晓风同客梦，远临江水认渔家。□烟不断依山出，暮色无聊背雨斜。正好垂帘对孤影，酒阑开罢一双花。
冬日寄家兄草堂同傅子元业师赋
作者：何巩道
朝代：清
体裁：七言律诗

闻道梅花雪欲晴，一帘灯影照平生。少依马况情偏苦，早事王通业未成。角枕冷传风里叶，松窗光借水边萤。分明寂寞伤心夜，却有关河旅雁声。
冬日送赵友入滇兼致马公堡城壁
作者：何巩道
朝代：清
体裁：七言律诗

衰柳无条赠所亲，忍寒先折岭南春。泪零不断昆明水，梦远重辞粤海滨。晓月笳声催白发，夕阳鞭影落红尘。故侯往事如相忆，为问青门有几人。
前题自和
作者：何巩道
朝代：清
体裁：七言律诗

满林啼鸟不闻蝉，独卧空园意悄然。沽酒欲寻临水店，采莲不用过江钱。檐苔映绿松边瓦，炉火灰红茗后烟。一入清秋情致冷，为谁吟待菊花天。
剑潭道中
作者：何巩道
朝代：清
体裁：七言律诗

月照江潭渺渺来，清秋谁识客怀哀。远村深树藏渔火，废垒寒烟锁劫灰。富贵久摒身外物，才名何似掌中杯。解帆又是沉沉夜，难得流萤去复回。
包孝肃祠
作者：何巩道
朝代：清
体裁：七言律诗

孝肃荒祠倚粤城，满阶衰草起秋声。天南亦得留香火，宋室由来失老成。性直松杉长拂雪，雨深岩洞急生晴。欲知一笑终难假，始信黄河不易清。
午日别妓
作者：何巩道
朝代：清
体裁：七言律诗

夕阳西下暗长虹，红藕花开艳晚波。乐处每嫌歌舞短，愁来方恨别离多。江堆白浪千群马，树锁青山一点螺。欲吊湘累无路到，沉吟空自绕烟波。
午日寄梁药亭
作者：何巩道
朝代：清
体裁：七言律诗

几欲披缁念老亲，闭门依旧水边人。菖蒲作剑难消恨，荷叶为衣易洗尘。月色此时看濯濯，车声何日听辚辚。为谁红蕊参差路，吟断空园一片春。
南城校射歌
作者：何巩道
朝代：清
体裁：古风

秋城画角鸣凄凄，秋村白草何离离。将军匹马出平陆，万众追随如鸟飞。停鞍跃下古道左，此中校射能驱驰。指点斜阳列武帐，周遭红伏翻龙旂。踞坐胡床手长剑，甲士鱼行凭指挥。一声未绝万夫诺，插剑弯弓皆健儿。辞弦向的八十步，赭衣鼓吏搥牛皮。鼓声腾腾角声起，芦笳觱篥相参差。将军大笑呼进酒，烹牛脍鲤黄金罍。属车载有能讴者，天魔之舞誇胡姬。长愁短恨藏薄面，秋山的的扬修眉。舞罢持觞倚前席，将军漫舞妾致词。将军但爱歌喉转，将军不惜酒杯疲。争羡汾阳爱歌舞，谁知一身任安危。尊空日落复下令，龙蜓山草今年肥。各各执鞭控千里，东营牵出西营骑。一军将令更上马，金戈白羽群纷披。中有紫衣年十五，风流矫矫伊为谁。云是西凉贵公子，别来失路徒依依。万里艰难走东粤，瓜花零乱青门非。呼鹰跃犬且自乐，吹箫击筑安可知。丈夫勋名本自许，区区摇落非所悲。君不见淮阴曾出胯下时，里中少年羞不为。愿以千金报漂母，始知一饭不忘恩。又不见班生落魄走边塞，悲来投笔不堪言。玉门关外老不入，丈夫莫叹功名迟。二人老幼本不同，英雄志略古所稀。
南庄偶成
作者：何巩道
朝代：清
体裁：七言律诗

捲帘终日坐轻阴，世事如棋不自任。积水化云天欲白，断虹收雨海俱深。千家好月先秋满，一树新蝉向客吟。欲对高空望关塞，雁行秋思正相侵。
友人招饮
作者：何巩道
朝代：清

秋阴携客坐平川，湖上红亭尽悄然。水底夕阳沉崥？，树头残叶翳蜩蝉。才非康乐惭清宴，坐有终童叹少年。只恐落花迷路口，重来难认武陵边。
友人招饮
作者：何巩道
朝代：清
体裁：七言律诗

秋阴携客坐平川，湖上红亭尽悄然。水底夕阳沉崥�，树头残叶翳蜩蝉。才非康乐惭清宴，坐有终童叹少年。只恐落花迷路口，重来难认武陵边。
叹落花
作者：何巩道
朝代：清
体裁：五言律诗

林花飞复落，一扫一回红。有限斜阳外，无言细雨中。梦随千日醉，心向五更空。彼自怜轻薄，何因托晚风。
同王方之游大小石楼二首
作者：何巩道
朝代：清

数里轻阴到石楼，远天斜照一时收。烟村未出松门冷，人影欲空潭水秋。蝙蝠昼藏诸洞湿，薜萝深锁一泉浮。无端更听山阳笛，泪落西风忆旧游。地留残火似秦馀，浪迹那堪落叶初。绝涧路分峰影乱，断崖桥转谷声虚。壁悬江气摇云母，日射潭光见鬼鱼。我与古人同寂寞，买山无计叹归与。
同王方之游大小石楼二首·其一
作者：何巩道
朝代：清
体裁：七言律诗

数里轻阴到石楼，远天斜照一时收。烟村未出松门冷，人影欲空潭水秋。蝙蝠昼藏诸洞湿，薜萝深锁一泉浮。无端更听山阳笛，泪落西风忆旧游。
同王方之游大小石楼二首·其二
作者：何巩道
朝代：清
体裁：七言律诗

地留残火似秦馀，浪迹那堪落叶初。绝涧路分峰影乱，断崖桥转谷声虚。壁悬江气摇云母，日射潭光见鬼鱼。我与古人同寂寞，买山无计叹归与。
呈彭飞云太守
作者：何巩道
朝代：清
体裁：七言律诗

襄阳司马蜀文翁，又挟昆吾到粤东。设醴每令人饮泣，分题多与客临风。心悬作月虚常白，气蔚为霞晚更红。欲托微词邀皓首，壮夫从古薄雕虫。
呈石鉴上人
作者：何巩道
朝代：清
体裁：七言律诗

雪里僧归欲暮天，黄茆空见几家烟。寒花自发冬深树，废陇难耕乱后田。马鬣何年封断碣，佛灯无路点重泉。伤心寸草萧萧日，未报春晖但暗然。
和前韵
作者：何巩道
朝代：清
体裁：七言律诗

树色临溪晚寂寥，隔帘多谢一声箫。偶逢故老閒相问，试望平原暗自销。世事不关今日酒，人情谁似旧时潮。寸心最恨灯花落，珍重孤灯莫更挑。
和常山爱玉诗二首
作者：何巩道
朝代：清

驿路风吹堕马妆，陇西流水去茫茫。枝头鹦鹉休相问，梦断春归落野棠。斜阳疏柳忆明妆，落月悲笳路渺茫。渭水有情通故国，归心无计买沙棠。
和常山爱玉诗二首·其一
作者：何巩道
朝代：清
体裁：七言绝句

驿路风吹堕马妆，陇西流水去茫茫。枝头鹦鹉休相问，梦断春归落野棠。
和常山爱玉诗二首·其二
作者：何巩道
朝代：清
体裁：七言绝句

斜阳疏柳忆明妆，落月悲笳路渺茫。渭水有情通故国，归心无计买沙棠。
和李子将泛莲波见怀之作
作者：何巩道
朝代：清
体裁：七言律诗

一秋心绪对流波，风起回塘落晚荷。下坂白羊惊野火，出林红鸟学蛮歌。溪非近海潮生小，叶渐辞枝见月多。欲访李郎愁道阻，愿随渔者逐烟蓑。
和李子将秋吟二首
作者：何巩道
朝代：清

潮入高窗雨入灯，久抛双屐与孤藤。独游南海秋时别，却忆西樵雪里登。脱叶忽添林际月，断钟还忆水边僧。读书床在江楼畔，绿尽残苔知几层。偶向西风忆子期，此心惟有五弦知。谷闻人啸联相答，鱼觉潮声未免疑。阅尽红尘宁作我，歌残白雪总思伊。倦游归去秋村好，吟对枫林与菊枝。
和李子将秋吟二首·其一
作者：何巩道
朝代：清
体裁：七言律诗

潮入高窗雨入灯，久抛双屐与孤藤。独游南海秋时别，却忆西樵雪里登。脱叶忽添林际月，断钟还忆水边僧。读书床在江楼畔，绿尽残苔知几层。
和李子将秋吟二首·其二
作者：何巩道
朝代：清
体裁：七言律诗

偶向西风忆子期，此心惟有五弦知。谷闻人啸联相答，鱼觉潮声未免疑。阅尽红尘宁作我，歌残白雪总思伊。倦游归去秋村好，吟对枫林与菊枝。
和李子将秋夜偶成
作者：何巩道
朝代：清
体裁：七言律诗

黄叶萧萧水阁凉，罢棋帘下酒痕香。谁吟新白行松径，自抱孤琴宿石床。月出不劳烧腊烛，秋残惟爱倚荷裳。横箫莫向风前弄，吹入天涯九曲肠。
和李祈年幽居二首
作者：何巩道
朝代：清

深树茆檐无四邻，断桥流水隔深春。日长坐爱心无事，草绿行知巷少人。窦口湿云通井脉，案头乾雀踏花尘。风吹散发微吟罢，一奏瑶琴见月新。落花飞絮满西庵，竟日空垂一阁帘。巷没雨痕惟见藓，井吞山气亦生盐。庭柯鸟散知人入，溪岸萍齐觉水添。自羡嵇生琴韵歇，步兵依旧醉厌厌。
和李祈年幽居二首·其一
作者：何巩道
朝代：清
体裁：七言律诗

深树茆檐无四邻，断桥流水隔深春。日长坐爱心无事，草绿行知巷少人。窦口湿云通井脉，案头乾雀踏花尘。风吹散发微吟罢，一奏瑶琴见月新。
和李祈年幽居二首·其二
作者：何巩道
朝代：清
体裁：七言律诗

落花飞絮满西庵，竟日空垂一阁帘。巷没雨痕惟见藓，井吞山气亦生盐。庭柯鸟散知人入，溪岸萍齐觉水添。自羡嵇生琴韵歇，步兵依旧醉厌厌。
咏楼
作者：何巩道
朝代：清
体裁：七言律诗

朱槛层层照水滨，半藏湖色半看春。阴云湿栋不知暑，落月临窗忽见人。风触高帘通有路，灯悬深雨照无燐。仙家十二茫茫处，白玉都成海上尘。
咏草
作者：何巩道
朝代：清
体裁：诗

十里蒙茸绕海城，绿杨莎岸半阴晴。若为独立空遥望，每到相逢便远行。晓色暗迷临水梦，暮云低送倚楼情。青青未必经霜改，长向明妃冢上生。
咸阳怀古
作者：何巩道
朝代：清
体裁：七言律诗

阴阴柳色乱啼鸦，三辅人烟落日斜。白帝难销天子气，青门空老故侯瓜。地形有险称天府，秦树无情锁汉家。渭水向东流不住，贾生高论至今嗟。
在惠州赠提督
作者：何巩道
朝代：清
体裁：七言律诗

拍天江水浸鹅城，百尺浮桥半驻兵。花落野塘添马饮，月斜村巷失鸡鸣。争看白面喧帘幕，竞买红绡入柳营。门外鼓鼙今正急，将军何事玉箫声。
坐雨得月
作者：何巩道
朝代：清
体裁：五言律诗

秋风江上城，残月雨中明。愧我青尊尽，教人白发生。湿灯摇草露，凉叶动虫声。共作天涯客，登楼正有情。
墨
作者：何巩道
朝代：清
体裁：七言绝句

玉烟松火夜来多，鍊得玄冰价几何。若使一身能利物，从今顶踵任消磨。
夏日偶寄
作者：何巩道
朝代：清
体裁：七言律诗

自携冰簟卧绳床，蝉不吟时树未凉。傍砌久无红药吐，绕帘惟有碧溪长。蕉窗过雨疑闻漏，蓬鬓先秋欲化霜。最恨老天偏爱物，既生蝴蝶又鸳鸯。
夏日湖上口占二首
作者：何巩道
朝代：清

尽日阴阴湖水清，爱閒惟有看山情。晚来更踏无人径，静听新蝉雨后声。猎猎西风吹海天，一群沙鸟逐渔船。浮生无限江山泪，何处逢人乞酒钱。
夏日湖上口占二首·其一
作者：何巩道
朝代：清
体裁：七言绝句

尽日阴阴湖水清，爱閒惟有看山情。晚来更踏无人径，静听新蝉雨后声。
夏日湖上口占二首·其二
作者：何巩道
朝代：清
体裁：七言绝句

猎猎西风吹海天，一群沙鸟逐渔船。浮生无限江山泪，何处逢人乞酒钱。
夜坐
作者：何巩道
朝代：清
体裁：七言律诗

雨里金波暗复明，风前银烛灭还生。升沉不定徒增感，倚伏无端更怆情。万马拥来江上响，双龙飞入斗边横。独怜深夜犹枯坐，侧耳楼钟报五更。
夜集
作者：何巩道
朝代：清
体裁：七言律诗

月白天高夜色深，槛前廊后半沉吟。鱼吞积雾潜波底，露滴新荷走叶心。高树有情遮蜡烛，晚风无意上瑶琴。十千沽酒愁空橐，用尽文园卖赋金。
女色
作者：何巩道
朝代：清
体裁：七言律诗

纤手拈香笑上堂，慈容非复旧时妆。香心尽点生前火，妙相难藏定里光。见母只闻呼大士，拜僧常请学空王。前身想是红莲种，不染乌泥出水乡。
姑苏怀古
作者：何巩道
朝代：清
体裁：七言律诗

青山犹绕阖闾城，百战苍茫草自生。三尺属镂忠愤尽，六千君子霸图倾。枫低湖岸先秋冷，月出宫墙隔水明。麋鹿相逢君莫叹，越台无限鹧鸪声。
客中雨夜
作者：何巩道
朝代：清
体裁：七言律诗

雨积苔痕径尽青，无穷花片落红亭。帘垂曲槛愁时倚，风入孤琴静里听。独醉远廊吟旧句，乍晴临水数疏星。人生踪迹知何定，不在天涯亦似萍。
客去
作者：何巩道
朝代：清
体裁：七言律诗

离情零乱酒杯空，白日西沉草阁红。到此柳遮骑马客，几回帘捲落花风。横吹废垒闻哀笛，倒影回塘见断鸿。别泪若能飞作雨，声声今夜打孤篷。
客邸独坐成吟
作者：何巩道
朝代：清
体裁：七言律诗

疏雨临阶昔昔声，雨晴忽觉月微明。羁人对酒此时叹，之子踏歌何处行。砌叶未霜辞树晚，阁风因竹入衣轻。分明寂寞沉吟地，却遣灯花一夜生。
宿伯玉庄寄梁芝五
作者：何巩道
朝代：清
体裁：七言律诗

落花村路暝生烟，客有羁愁夕未眠。树底壑深云不去，江心楼正月长悬。青春得酒消残夜，白社无书隔一年。借问伯鸾今寂寞，五噫歌罢向谁传。
宿准提阁寄陈元孝
作者：何巩道
朝代：清
体裁：七言律诗

深秋高阁静中登，一榻山光宿上层。别梦暗迷红叶寺，病身閒对白头僧。流萤入而能生火，冻瀑临风不化冰。莫怨离忧隔江水，此时吟尽佛前灯。
宿江店
作者：何巩道
朝代：清
体裁：七言绝句

枕上江声复雁声，风吹残月满高城。酒醒犹是天涯客，疏雨入窗鸡乱鸣。
宿鸟
作者：何巩道
朝代：清
体裁：五言律诗

倦翼将何托，高枝在日西。架头鹰气短，帘下燕巢低。梦里犹能立，醒时或肯啼。感君先择木，终夜叹栖栖。
宿鸟和陈元孝
作者：何巩道
朝代：清
体裁：五言律诗

山馆有羁禽，幽丛歇夜深。本无能静体，久养欲飞心。幸免虞罗患，犹防瘴雨侵。年来三绕树，未敢共投林。
寄刘任远
作者：何巩道
朝代：清
体裁：七言律诗

心经离别已知灰，却有愁肠日九回。传得秘书原有约，种成灵橘岂无媒。过秦才子年方少，浮楚羁人命独哀。一夕相思空对酒，满窗明月向谁开。
寄刘汉臣
作者：何巩道
朝代：清
体裁：七言律诗

一别无书到海滨，人传公子未归秦。几年秋草淹穷巷，半领青衫负老亲。闭目平生皆觉病，观心终夜不生尘。相知独有西崦月，长向高楼照此身。
寄刘汉臣
作者：何巩道
朝代：清
体裁：七言律诗

共是飘零忆旧游，终身左袒为刘侯。饮冰十日心犹热，对镜三春鬓已秋。河北此时求草檄，江南何日罢登楼。从来磨剑不磨血，只为平生喜执仇。
寄呈匡山石西堂
作者：何巩道
朝代：清
体裁：五言律诗

武陵回短棹，庐岳住高秋。旧路皆红叶，孤僧忽白头。岭迎乡梦入，江迫道心流。三十浮家客，无因学水鸥。
寄呈苍梧黄卧庵刺史
作者：何巩道
朝代：清
体裁：七言律诗

郡城山色接长河，五马翩翩动玉珂。独典大邦黄绶贵，下交穷谷布衣多。比邻久达舟车路，入国先闻女士歌。愿受一尘江树里，绕门秋水尽恩波。
寄唐海门
作者：何巩道
朝代：清
体裁：七言律诗

别来怀抱难抱处，大雅如君海内无。日暖三冬人共乐，月明千里客同孤。吟成北雁横江水，梦断西风入井梧。共是飘零人不老，岁寒相忆在穷途。
寄姚文初
作者：何巩道
朝代：清
体裁：七言律诗

廿年相见博罗城，夜夜僧庵绕佛行。白发宫人频语旧，青衫司马共伤情。别离梦断经三载，踪迹人传在两京。若使寒灰能再热，与君同望一阳生。
寄平江蔡九霞
作者：何巩道
朝代：清
体裁：七言律诗

行尽姑苏梦里城，醒来依旧独吞声。黄尘尚隔睢阳厉，乌鸟从伤令伯情。兄事自知推有道，父书何必叹无成。此心欲托平江水，落尽江潮又不平。
寄怀李子将
作者：何巩道
朝代：清
体裁：七言律诗

西风吹尽白莲衣，水阁沉沉晚独归。秋叶似潮千树响，孤帆如箭一灯飞。情难遣处吟偏远，酒易醒时梦更微。忽觉静中能自照，屋梁寒月正光辉。
寄方文楚
作者：何巩道
朝代：清
体裁：七言律诗

爱倚东郊水上扉，寂然亡尽此时机。床分鹤影斜当月，酒引荷风静到衣。性懒不知为计拙，病多方喜所交稀。何时学得城边草，一化流萤便会飞。
寄方文楚
作者：何巩道
朝代：清
体裁：七言律诗

闭门长绕落花枝，心忆青阳不可期。愁里对惟孤客影，梦中吟是故人诗。天高自古伤时命，海远从今伤别离。尚有穷途双泪在，临风弹与步兵知。
寄易宣人隐居
作者：何巩道
朝代：清
体裁：七言律诗

故人高隐远辞家，茆屋阴阴住海涯。深树雨眠芳草鹿，断桥风起夕阳鸦。地临南服山林古，关控西江水势斜。千里一身回首日，满城黄叶与秋花。
寄曹本沂
作者：何巩道
朝代：清
体裁：七言律诗

凤城知尔去将雏，我亦归为反哺乌。物理细推原不浅，交情相感岂容孤。每逢绿草长相望，独对青尊不再呼。若使故人怜此意，月明犹肯朗吟无。
寄朱二苍梧隐居
作者：何巩道
朝代：清
体裁：五言律诗

忆尔苍梧馆，双扉面一溪。野花窥虎落，归鸟占鸡栖。客梦江流急，乡心树色低。不同今夕酒，西望月如圭。
寄李东苑
作者：何巩道
朝代：清
体裁：七言律诗

世路悠悠叹复悲，古今曾见几相如。独怜文采佳公子，不弃飘零老画师。心乱此时惟□酒，夜残何处尚围棋。披衣起立西窗月，正是寒灯雁叫时。
寄李五多
作者：何巩道
朝代：清
体裁：七言律诗

閒情不与外人知，微有雄心对奕时。半榻青缃何处宿，满园黄叶未曾窥。自沾白露名花早，偶失金鞭驽马迟。多谢故交长入梦，拟携文字远相师。
寄李修容
作者：何巩道
朝代：清
体裁：七言律诗

红菱渡口水如天，独抱孤琴上酒船。十里草痕收岸雨，一时诗兴写江烟。人非旧识知谁老，地是曾游忆往年。相隔乱山无路到，月华分作两乡圆。
寄李子将
作者：何巩道
朝代：清
体裁：七言律诗

一归沧海独栖迟，吟入秋宵寄所思。夜气半同初月上，岁寒先向老松知。蛰龙自有腾身候，古镜宁无见面时。情到极深词不易，撚须将断始成诗。
寄李子将
作者：何巩道
朝代：清
体裁：七言律诗

九月黄花十月开，轻寒不觉已冲梅。殷勤谁送篱边酒，寂寞空吟掌上杯。溪色远移残照入，笛声斜带晚鸦回。人生容易头如雪，为谢青铜暗里催。
寄李子将
作者：何巩道
朝代：清
体裁：七言律诗

几回良会几离忧，今日离忧一倍愁。见弃渐知年老大，思归方悟世迁流。久无过客空罗雀，忽有机心不下鸥。独忆故人新得意，海门风雨看龙舟。
寄李子将
作者：何巩道
朝代：清
体裁：七言律诗

几度吟成欲寄君，乡园竹马旧同群。文章知己童以老，离乱关情合又分。花有半旬含宿雨，月无终夜隔重云。酒兵攻破愁城后，共拟诗坛擅一军。
寄李子将
作者：何巩道
朝代：清
体裁：七言律诗

海天高阁倚新秋，一片秋心共水流。踪迹渐知同落叶，生涯犹似任虚舟。月临野渡渔歌起，烟宿寒墟猎网收。未得竹林寻二阮，却令中散亦生愁。
寄李子将
作者：何巩道
朝代：清
体裁：五言律诗

渺渺江潭月，清江照薄帷。此时生永叹，何处托微辞。绿酒频忧尽，红帘未忍垂。愁心无一寸，却被笛声吹。
寄李湘水
作者：何巩道
朝代：清
体裁：七言律诗

独上扁舟海外行，满身风雪别江城。不堪对酒寒无赖，为忆题诗旧有情。渺渺夕阳随木落，亭亭新月傍潮生。天涯几度登楼思，惆怅关河朔雁声。
寄李祁年
作者：何巩道
朝代：清
体裁：七言律诗

寂寥村落水篱空，吹落莲花钓艇红。几尺残潮行瘦鹤，半天疏雨见低虹。吟成尽写当窗叶，酒醒长临过海风。不信思君双泪眼，夕阳江上看丹枫。
寄李远及
作者：何巩道
朝代：清
体裁：七言律诗

终岁閒踪伴老渔，笑辞蜗角买舟居。临风惟念知交好，顾影谁怜患难馀。潮落分明摇菡萏，天空依旧吐蟾蜍。丈夫本自心如水，何用中山一箧书。
寄杨氏兄弟
作者：何巩道
朝代：清
体裁：七言律诗

关西夫子汉三公，分得馀枝甲粤东。数径菊松临水地，一家文酒闭门中。剑当并啸龙辞匣，雁到群飞字满空。独忆别时投好句，至今长咏海边风。
寄杨髯龙
作者：何巩道
朝代：清
体裁：七言律诗

君归曾说事躬耕，不渡潇湘又远行。陇亩亦知能税驾，江山犹觉易生情。千秋命世才堪赏，四塞为家地必争。欲问当年丞相府，乱离同是亚夫营。
寄梁子素自吴中归
作者：何巩道
朝代：清
体裁：七言律诗

偶然游迹到江东，立尽吴门落日红。横竹答歌喧夜市，败蕉题句哭离宫。欲寻旧路山俱乱，忽忆初心水自空。惆怅布帆归未得，此情临向海门风。
寄梁容若姊丈
作者：何巩道
朝代：清
体裁：七言律诗

乐土归来半已墟，茆檐空忆旧同居。地佳山水真宜尔，儿好文章岂似余。墙外探头赊绿酒，榻前伸手摘红蕖。定知岁月多吟赏，忘却香山一纸书。
寄梁寒塘
作者：何巩道
朝代：清
体裁：七言律诗

正寻芳草春山路，忽忆孤城折柳时。别几日来多远梦，行无人处得新诗。鸟藏深树啼谁见，花照空潭落自知。对此寂寥长独笑，寒塘公子久相期。
寄梁药亭
作者：何巩道
朝代：清
体裁：七言律诗

每读君诗响便高，目迷云雾耳惊涛。自伤瘿木藏文理，谁并神皇比羽毛。古学竟能穷汲冢，浮名原不借檀糟。皇家若结他年网，定向南离食雉膏。
寄梁药亭
作者：何巩道
朝代：清
体裁：七言律诗

百里江烟隔广州，西风吟思忆同游。一年秋色难逢月，半夜羁情易倚楼。树冷栖鸦终夕起，草枯萤火满城流。河边无限萧萧树，遮尽归鸿又是愁。
寄潘剩水
作者：何巩道
朝代：清
体裁：五言律诗

门外青青柳，春风君未知。及兹惆怅日，忆得别离时。月浅才窥户，花飞不恋枝。天涯如对酒，夫子亦相思。
寄王楚臣作客潮阳
作者：何巩道
朝代：清
体裁：七言律诗

惊座高谈久不听，挑灯空见影随形。正怜晴海初飞鹤，却恨微云远隔星。绝涧瀑声翻角枕，夜台山色到银屏。凄凄望断潮阳路，月入斜窗酒未醒。
寄胡绍先
作者：何巩道
朝代：清
体裁：七言律诗

萧条江畔倍思君，为忆西堂昨论文。双手握珠齐照夜，十年磨剑未从军。心孤丸傍葵倾日，骨瘦争看鹤在云。旧梦与谁谈得尽，落红何事更纷纷。
寄虞山严伯玉
作者：何巩道
朝代：清
体裁：七言律诗

零落苍梧老一村，乡心空倚夕阳门。路遥尽怨王孙草，地古长淹帝子魂。新药店中多病债，旧朝衣上有啼痕。凭君莫问平原石，共化寒灰总负恩。
寄谢将军
作者：何巩道
朝代：清
体裁：七言律诗

别来常忆谢将军，武备文心两不群。地产一人钟岳渎，天生双翼待风云。剑能流血浇诗笔，墨欲飞花点战裙。勿向路傍甘袖手，残棋零乱野丝纷。
寄谢民部伯子
作者：何巩道
朝代：清
体裁：五言律诗

暮年犹学道，清赏托长林。未有投竿兴，谁知抱瓮心。人閒鱼见影，地静竹成阴。欲寄天涯梦，寒滩日日深。
寄邹仪生
作者：何巩道
朝代：清
体裁：七言律诗

才抛弱管挽强弓，壮志年年滞粤东。只影飘零同泽畔，片言筹画似隆中。未舒短翼飞为鹄，空把长髯捋向风。我亦穷途双泪眼，为谁弹作落花红。
寄郑宠将
作者：何巩道
朝代：清
体裁：七言律诗

归见庭花一地红，沉吟方恨昨宵风。已无鸿雁来从北，空遣伯劳飞向东。溪色静同诗寂寞，月痕斜与梦朦胧。褰裳岂惮香山远，更有仙山在海中。
寄郑野鹿
作者：何巩道
朝代：清
体裁：七言律诗

海气茫茫草阁虚，闻君归后复斋居。道人住世原无相，廉吏传家尚有书。风惹竹花摇绿酒，雨倾菱叶放红蕖。物情处处生惆怅，定着残蓑问老渔。
寄陈金吾元孝二首
作者：何巩道
朝代：清

莫叹馀生托海滨，时危聊作苦吟人。每谈节烈伤先世，一望风云感此身。远梦渐知潮有信，寸心同指月无尘。五湖烟水何难得，只要当年肯卧薪。十年游客路多岐，玉面虬髯是所思。牢落故乡穷病日，风流当世盛名时。轻尘过眼悠悠去，明镜观心默默知。待化碧天虹百尺，与君文字照南离。
寄陈金吾元孝二首·其一
作者：何巩道
朝代：清
体裁：七言律诗

莫叹馀生托海滨，时危聊作苦吟人。每谈节烈伤先世，一望风云感此身。远梦渐知潮有信，寸心同指月无尘。五湖烟水何难得，只要当年肯卧薪。
寄陈金吾元孝二首·其二
作者：何巩道
朝代：清
体裁：七言律诗

十年游客路多岐，玉面虬髯是所思。牢落故乡穷病日，风流当世盛名时。轻尘过眼悠悠去，明镜观心默默知。待化碧天虹百尺，与君文字照南离。
寄陶昭辑粤西道中
作者：何巩道
朝代：清
体裁：七言律诗

忆君终日望高空，多病天涯叹道穷。柳色有情依旧宅，菊篱无恙待山翁。天浮积水云初白，树映斜阳叶正红。想到旅途肠断处，胡笳吹雁入秋风。
寄题辅昙上人匡庐精舍
作者：何巩道
朝代：清
体裁：五言律诗

采药君先往，匡山住草堂。问心□不负，隔岭似相忘。罢磬江声上，灯吹岳雨凉。人传李供奉，犹有读书床。
寄高鼎仲
作者：何巩道
朝代：清
体裁：七言律诗

鸿文玉面两翩然，占得时名正妙年。对镜谁知云碍水，照人长似月登天。贪寻前梦惟凭酒，爱寄新诗自写笺。无恨暮帆惆怅处，一声横笛乱江烟。
寄麦始郢御林
作者：何巩道
朝代：清
体裁：七言律诗

斗畔连宵剑气斜，雌龙飞起八天家。马从电里追千里，阵在云边列五花。江上何年翻绣被，殿头今日建高牙。未曾二十登坛早，却笑南阳邓仲华。
寓叶锦衣沁园偶成四首
作者：何巩道
朝代：清

深秋山色绕平湖，树影层层塔影孤。文酒未忘苏玉局，楼台空羡叶金吾。丹书旧叶藏盟府，白首閒身寄画图。最爱晚天星万点，一齐飞作掌中珠。横放扁舟掠浅沙，却从波底见明霞。浮生尽日依渔父，旧梦今朝付酒家。花谢已无重过蝶，城昏犹有后栖鸦。邵平本欲忘名姓，误向青门学种瓜。涧底斜开竹下扉，竹深无复见晴晖。雨馀苔藓帘边入，风起钟声水上飞。芳草绿迷新蜡屐，落花红湿旧朝衣。行吟日日思公子，叹指烟波愿已违。为爱南窗槛可凭，石楼吟断一须冰。烟迷阁道山三面，水照帘波月两层。绣被雪痕翻冷塔，碧纱花蕊落寒灯。疏钟不醒人间梦，去问西湖寺里僧。
寓叶锦衣沁园偶成四首·其一
作者：何巩道
朝代：清
体裁：七言律诗

深秋山色绕平湖，树影层层塔影孤。文酒未忘苏玉局，楼台空羡叶金吾。丹书旧叶藏盟府，白首閒身寄画图。最爱晚天星万点，一齐飞作掌中珠。
寓叶锦衣沁园偶成四首·其三
作者：何巩道
朝代：清
体裁：七言律诗

涧底斜开竹下扉，竹深无复见晴晖。雨馀苔藓帘边入，风起钟声水上飞。芳草绿迷新蜡屐，落花红湿旧朝衣。行吟日日思公子，叹指烟波愿已违。
寓叶锦衣沁园偶成四首·其二
作者：何巩道
朝代：清
体裁：七言律诗

横放扁舟掠浅沙，却从波底见明霞。浮生尽日依渔父，旧梦今朝付酒家。花谢已无重过蝶，城昏犹有后栖鸦。邵平本欲忘名姓，误向青门学种瓜。
寓叶锦衣沁园偶成四首·其四
作者：何巩道
朝代：清
体裁：七言律诗

为爱南窗槛可凭，石楼吟断一须冰。烟迷阁道山三面，水照帘波月两层。绣被雪痕翻冷塔，碧纱花蕊落寒灯。疏钟不醒人间梦，去问西湖寺里僧。
对菊
作者：何巩道
朝代：清
体裁：七言律诗

一秋心事与谁期，紫艳閒开九月枝。满地晓霜欹枕处，半帘疏雨倚栏时。萧条径冷长相慰，摇落情深各自悲。未及岁寒盟已早，入林休恨识君迟。
寿张夫人
作者：何巩道
朝代：清
体裁：七言律诗

久相中枢历盛年，夫人今是地行仙。金丹只在蓬莱岛，玉佩曾依日月边。舞袖定怀萱草砌，深杯长对菊花天。粤南久羡营平业，公子才高阿母贤。
寿王令公
作者：何巩道
朝代：清
体裁：古风

从来书传多良牧，不过百里食其福。谁能易地三治民，咸以恩威交善俗。我师阀阅自平阳，乌衣公子能文章。一朝射策彤墀畔，分符赤县来遐方。香山至止未期月，士女讴吟声弗辍。恩波渺渺虎门潮，更有论文心似雪。未几政府采政声，贲禺虚左移台旌。粤东此地最烦剧，吾师治之和且平。政成藉手旋香邑，赤子攀辕如不及。吾师望岁正情殷，旗亭竹马争迎入。梯航万里越裳来，翩翩同赴黄金台。间关王事忘疲苦，丰貂宝马无尘埃。恩平山县号难治，中丞特召先生至。编茅作署竹为垣，翕然不减中牟异。今年复买铁城舟，禺山端水两不留。拳拳独念香山岛，残黎何幸逢贤侯。朝悬明镜暮甘雨，玉琴弹出尚高处。巩也飘零欲冷灰，感师之德如阳回。念我本为廉吏子，孤根弱质为人摧。古来国士感知己，我岂其人聊尔尔。寸心相报在何年，须眉未必长如此。衙斋一夜绿荷香，羽衣高坐飞瑶觞。采芹不敢献君子，祝师勋业侔苍苍。悬弧之志在四海，区区一职非其爱。但能努力济斯民，孺子终为天下宰。君不见当时陶鲁古冈城，片言能使韩公惊。功成封爵号三广，至今匹妇知姓名。古之豪杰能自计，吾师此日年方富。宏才厚力广一时，何难誉望垂千古。
寿谢观察尊人双寿
作者：何巩道
朝代：清
体裁：七言律诗

老人星紫婺星辉，贺监湖山尽绕扉。久被丝纶家学贵，静持般若道心微。月华白照三株树，花影红飘五色衣。早晚岭云浮海屋，凤毛遥共鹤双飞。
将归香山旧隐留别刘汉臣
作者：何巩道
朝代：清

归似征鸿爱及秋，家山多半是曾游。童年种树闻遮路，往事题诗忆在楼。他县岂能淹八口，故人偏肯送孤舟。亦知定有秦川梦，难共流澌到陇头。荷芰衣寒想旧林，片帆江上别秋阴。树无多叶那堪落，燕有空巢尚可寻。古驿夕阳停一马，石梁明月抱孤琴。十年同此离家兴，今日输君久住心。
将归香山旧隐留别刘汉臣·其一
作者：何巩道
朝代：清
体裁：七言律诗

归似征鸿爱及秋，家山多半是曾游。童年种树闻遮路，往事题诗忆在楼。他县岂能淹八口，故人偏肯送孤舟。亦知定有秦川梦，难共流澌到陇头。
将归香山旧隐留别刘汉臣·其二
作者：何巩道
朝代：清
体裁：七言律诗

荷芰衣寒想旧林，片帆江上别秋阴。树无多叶那堪落，燕有空巢尚可寻。古驿夕阳停一马，石梁明月抱孤琴。十年同此离家兴，今日输君久住心。
小园新成
作者：何巩道
朝代：清
体裁：五言律诗

竹路通茅屋，清阴自一家。江声将欲上，日色未曾斜。花嫩红当砌，鸥轻白在沙。解忧惟有酒，无计却流霞。
小园新成
作者：何巩道
朝代：清
体裁：五言律诗

鸟飞安所托，叶脱亦何依。以我久荒落，还栖旧竹扉。院晴花渐吐，溪暝月初晖。艺圃非容易，从来此意微。
山中
作者：何巩道
朝代：清
体裁：五言律诗

去城非百里，林静小相知。避虎关门早，求鱼罢钓迟。洞傍桐路暗，涧底竹窗卑。老去长无事，何忧鬓似丝。
崧台下寄家兄二首
作者：何巩道
朝代：清

偶别非千里，离忧似隔年。自伤为客早，多识过江船。归梦难通峡，羁愁欲到天。骠骑名久贵，第五亦徒然。原上鹡鸰小，庭前荆树荣。偶然推物理，常似感人情。独往非吾愿，孤根笑此生。无劳江畔月，长向雨中明。
崧台下寄家兄二首·其一
作者：何巩道
朝代：清
体裁：五言律诗

偶别非千里，离忧似隔年。自伤为客早，多识过江船。归梦难通峡，羁愁欲到天。骠骑名久贵，第五亦徒然。
崧台下寄家兄二首·其二
作者：何巩道
朝代：清
体裁：五言律诗

原上鹡鸰小，庭前荆树荣。偶然推物理，常似感人情。独往非吾愿，孤根笑此生。无劳江畔月，长向雨中明。
帘
作者：何巩道
朝代：清
体裁：七言律诗

一幅湘烟半掩门，几双春燕绕黄昏。每当月到通花气，不待风来作水痕。软语欲传斜见影，秋波遮断暗销魂。为谁反挂珊瑚冷，愁坐空宫忆旧恩。
带雪海棠
作者：何巩道
朝代：清
体裁：七言律诗

片片冰花不定吹，因风飞上锦城枝。冻痕流入多情处，冷晕含当半醉时。暗尽彩云呈素女，抹成金粉失红儿。谢庭赋罢相如忆，西府春寒梦正迟。
席上刻韵与王楚臣赋送王羽左之惠州
作者：何巩道
朝代：清
体裁：七言律诗

江潮初落月痕纤，君去鹅湖别恨添。老叶易同寒雪落，衰枝难得好花黏。发登楼叹吹残笛，吟送行诗撚断髯。无力不能齐翼出，临风空羡鸟鹣鹣。
庵居
作者：何巩道
朝代：清
体裁：七言律诗

养得禅心境渐新，幽花疏竹四无邻。乍来即羡清閒地，久住都忘富贵人。童子争眠深树影，沙弥嗔扫落花尘。浓须短鬓年年在，却向空门寄此身。
归乡七首
作者：何巩道
朝代：清

踏到危桥马自停，水边茆屋似晨星。泊多渔艇添新市，榻尽僧门出古铭。日落可怜村路黑，雨多方见草痕青。伤心华表归来晚，谁信千年鹤姓丁。横卧麒麟倒挂藤，万家荒冢绿层层。人间久已传金盌，地下何须点漆灯。十月祭田喧晚获，一冬山径没寒冰。沉吟忽见长松树，闻说狐狸夜夜升。西园文酒久飘摇，空绕黄花认板桥。楼上彩云连夜散，门前烟水几时消。路逢兽迹争传虎，地少人踪忽听枭。独有古松依旧绿，不随秋草共萧萧。学得青歌未白头，也携尊酒上扁舟。杯边枫叶从今落，梦里江声自古流。虹饮远溪明夕照，蝉吟衰柳怨重楼。红挠曳月归前浦，独捻横箫对暮秋。新生溪树尽成围，行过朱门事已非。草满不知何处立，路迷犹似未曾归。井鱼见日穿萍没，谷鸟惊蛇出穴飞。惟有当年垂钓叟，白头犹恋旧鱼矶。路绕荒丘水接天，寂无风雨亦萧然。泪红原不因今日，头白何曾是暮年。百尺藤萝缠古庙，几家烟火隔平田。分明鬼向孤儿哭，犹待清明送纸钱。莫笑孤帆岁暮归，病人常忆故园扉。梅知渐暖何曾落，芹忍馀寒未敢肥。最恨隔船难买酒，只怜临水易沾衣。此时霜月白如尽，老鹘呼风横海飞。
归乡七首·其一
作者：何巩道
朝代：清
体裁：七言律诗

踏到危桥马自停，水边茆屋似晨星。泊多渔艇添新市，榻尽僧门出古铭。日落可怜村路黑，雨多方见草痕青。伤心华表归来晚，谁信千年鹤姓丁。
归乡七首·其七
作者：何巩道
朝代：清
体裁：七言律诗

莫笑孤帆岁暮归，病人常忆故园扉。梅知渐暖何曾落，芹忍馀寒未敢肥。最恨隔船难买酒，只怜临水易沾衣。此时霜月白如尽，老鹘呼风横海飞。
归乡七首·其三
作者：何巩道
朝代：清
体裁：七言律诗

西园文酒久飘摇，空绕黄花认板桥。楼上彩云连夜散，门前烟水几时消。路逢兽迹争传虎，地少人踪忽听枭。独有古松依旧绿，不随秋草共萧萧。
归乡七首·其二
作者：何巩道
朝代：清

横卧麒麟倒挂藤，万家荒冢绿层层。人间久已传金盌，地下何须点漆灯。十月祭田喧晚获，一冬山径没寒冰。沉吟忽见长松树，闻说狐狸夜夜升。
归乡七首·其二
作者：何巩道
朝代：清
体裁：七言律诗

横卧麒麟倒挂藤，万家荒冢绿层层。人间久已传金碗，地下何须点漆灯。十月祭田喧晚获，一冬山径没寒冰。沉吟忽见长松树，闻说狐狸夜夜升。
归乡七首·其五
作者：何巩道
朝代：清
体裁：七言律诗

新生溪树尽成围，行过朱门事已非。草满不知何处立，路迷犹似未曾归。井鱼见日穿萍没，谷鸟惊蛇出穴飞。惟有当年垂钓叟，白头犹恋旧鱼矶。
归乡七首·其六
作者：何巩道
朝代：清
体裁：七言律诗

路绕荒丘水接天，寂无风雨亦萧然。泪红原不因今日，头白何曾是暮年。百尺藤萝缠古庙，几家烟火隔平田。分明鬼向孤儿哭，犹待清明送纸钱。
归乡七首·其四
作者：何巩道
朝代：清
体裁：七言律诗

学得青歌未白头，也携尊酒上扁舟。杯边枫叶从今落，梦里江声自古流。虹饮远溪明夕照，蝉吟衰柳怨重楼。红挠曳月归前浦，独捻横箫对暮秋。
归至芙蓉沙
作者：何巩道
朝代：清
体裁：七言律诗

舟路苍茫数里烟，风吹秋思晚凄然。十年故国人空老，一夜乡心月可怜。下濑船从波底起，临崖灯向树头悬。孤芦自古容鸥鹭，怪得哀吟到水边。
得叶三甥书赋此以答
作者：何巩道
朝代：清
体裁：七言律诗

慈亲白发同而母，阿舅飘零愧老甥。骨肉有书投远海，乱离无路到孤城。背人新燕还家早，老我残花入眼明。乡园登台望乡国，春风杨柳不胜情。
得苍梧书却寄
作者：何巩道
朝代：清
体裁：五言律诗

目穷风雪外，衰草自黄昏。汗漫游千里，徘徊寄一言。白波通峡路，红叶照江门。感念难成梦，寒滩闻夜猿。
忆舍弟
作者：何巩道
朝代：清
体裁：五言律诗

秋风吹客泪，万里忆南冠。失路知谁问，无衣念汝寒。斗光观剑易，狱暗寄书难。更有初来雁，联翩不忍看。
忆西园羁况寄李远及
作者：何巩道
朝代：清
体裁：七言律诗

红蕖曲巷未生潮，记得同君过小桥。烟水隔江春暖暖，牛羊争路雨潇潇。忘忧共笑身流落，习懒都忘地寂寥。今夕一杯秋月院，独吟空绕绿芭蕉。
忽忆李远及
作者：何巩道
朝代：清
体裁：五言律诗

对酒忆夫君，萧条谁与群。未能趋密坐，聊复咏高文。枯草将成□，寒墟不宿云。桓伊倘吹笛，邀向水边闻。
怀李东苑
作者：何巩道
朝代：清
体裁：七言律诗

树里阴浓昼寂然，湿云蒸作一溪烟。愁中生计沉杯底，梦里功名到枕边。野水流来初落蕊，江风吹起欲吟蝉。蓬门若肯停车从，经授侯芭或敢传。
怀李东苑
作者：何巩道
朝代：清
体裁：七言律诗

河溯杯深昼未醒，晚风依旧醉湖亭。月将浮叶露痕白，烟欲窥帘山意青。漏滴寸心银箭转，歌沉孤梦玉箫停。为谁江树分明见，飞乱松潭一夜星。
怀王楚臣
作者：何巩道
朝代：清
体裁：七言律诗

同是无成力未衰，青铜终日照虬髭。酒曾西蜀垆边醉，箫亦东吴市上吹。血浸眼中飞作泪，愁缠笔底写成诗。粤台烟树萧条尽，不待秋风已共悲。
怀王羽左
作者：何巩道
朝代：清
体裁：七言律诗

啼罢荒鸡漠漠天，隔河高柳数枝烟。野多客梦云迷岸，抛乱乡心雁满田。落叶染霜愁短鬓，冻帆含雨怨残年。滔滔渐觉江河下，今日交情忆汝贤。
恶少
作者：何巩道
朝代：清
体裁：七言律诗

玉鞭驱马五陵春，生是人家最少人。未有虬须先捋颌，爱舒猿臂每呈身。口嫌鲁酒难成醉，衣泥胡姬为拂尘。却笑腐儒藏牖下，十年缝掖自伤贫。
悼故人王方之旅次秋感
作者：何巩道
朝代：清
体裁：五言律诗

屋梁辞故燕，沙堰下初鸿。遂有悲秋意，那堪叹逝同。九歌哀渡水，一笛怆临风。太息河边树，无根亦似蓬。
悼更涉上人
作者：何巩道
朝代：清
体裁：五言律诗

落尽中庭叶，秋山失一僧。壁悬身外影，窗锁定中灯。海大生新月，林空散旧藤。此时前路尽，知尔上方升。
惠阳书事
作者：何巩道
朝代：清
体裁：七言律诗

军兴三载急追呼，长吏曾知疾病无。不向田园触旧赋，又从瓜果索新租。儿童入市愁心切，妇女提筐泪眼枯。一举义旗民日促，后人从此薄征诛。
惠阳归舟
作者：何巩道
朝代：清
体裁：七言律诗

声在秋林半是蝉，况逢沙岸夕阳天。閒身初谢吟诗债，长路谁分买酒钱。断梦忽惊千点雨，饥心空望几家烟。扁舟未遂鸱夷愿，归种苏秦二顷田。
感事四首
作者：何巩道
朝代：清

滟潋波生不待风，路难真与上天同。吞声到处英雄血，滴入江东秽史中。愁对青山调酒兵，江天无定是阴晴。谁人传到陈琳檄，不觉头风已渐平。野火无光佛火红，高斋不语四山空。门非剥啄时闻响，黄耳原来解吐风。勋名几度镜中看，未老犹能把剑弹。待向西秦相见日，故人方念范生寒。
感事四首·其一
作者：何巩道
朝代：清
体裁：七言绝句

滟潋波生不待风，路难真与上天同。吞声到处英雄血，滴入江东秽史中。
感事四首·其三
作者：何巩道
朝代：清
体裁：七言绝句

野火无光佛火红，高斋不语四山空。门非剥啄时闻响，黄耳原来解吐风。
感事四首·其二
作者：何巩道
朝代：清
体裁：七言绝句

愁对青山调酒兵，江天无定是阴晴。谁人传到陈琳檄，不觉头风已渐平。
感事四首·其四
作者：何巩道
朝代：清
体裁：七言绝句

勋名几度镜中看，未老犹能把剑弹。待向西秦相见日，故人方念范生寒。
感秋柬陶苦子
作者：何巩道
朝代：清
体裁：七言律诗

秋叶初红谢故枝，溪深明月到偏迟。何当却肉犹难饱，陶自回舟未必悲。岂忍断云分北雁，尚留馀醉候东篱。黄尘若肯长封砚，与尔同为无字碑。
才人
作者：何巩道
朝代：清
体裁：古风

四座寂无语，一人呈妙词。谁酬白雪咏，空抱素秋悲。往者不复作，后来当自知。
放舟甘滩寄王楚臣
作者：何巩道
朝代：清
体裁：七言律诗

凌晨忽失绿杨阴，知是江潮昨夜深。一梦已行三里月，五更长忆百年心。层滩白浪倾村树，曲港红菱掠水禽。吹散旅情天又远，此时惆怅为谁吟。
斜东村道中忆查韬荒
作者：何巩道
朝代：清
体裁：七言律诗

白日西斜水向东，斜东村路落花红。立当野岸迎初月，行傍幽篁爱晚风。谷响一声啼老鹳，潮平十里浸长虹。故人不见堪惆怅，葭菼苍苍在此中。
新月
作者：何巩道
朝代：清
体裁：五言律诗

疏帘一线入，斗室十分春。光细足幽赏，孤高自远尘。弦虚时有待，云尽夜无邻。独向閒眠处，频频照此身。
新雷
作者：何巩道
朝代：清
体裁：七言律诗

忽忽春光暗里催，道心生处夜闻雷。十年旧恨都成梦，一夕新愁尽化灰。灯影照来将老鬓，雨声吹入未残杯。东风莫遣林花落，记得樱桃昨夜开。
日日诗三首
作者：何巩道
朝代：清

日日貔貅拥六街，东南阴气半为霾。红尘扑岸飞阴火，白浪横滩泻积骸。燕恋众雏盘旧垒，蜂怜残蜜守空厓。野人不问兴亡事，只觉秋光到处佳。日日浓烟压竹楼，忽然风雨送新秋。回思小别犹怀恨，不信深杯为解忧。侥屋浅苔微见色，挂松高瀑尽成流。何年烟水浮家去，同住湖心一叶舟。日日悲笳海上来，萧条风景暗相催。惊潮打鹤閒犹立，深雨迷花尚斗开。晚出不知心所往，夜吟惟有影相陪。天涯纵得投閒地，庾信江南未免哀。
日日诗三首·其一
作者：何巩道
朝代：清
体裁：七言律诗

日日貔貅拥六街，东南阴气半为霾。红尘扑岸飞阴火，白浪横滩泻积骸。燕恋众雏盘旧垒，蜂怜残蜜守空厓。野人不问兴亡事，只觉秋光到处佳。
日日诗三首·其三
作者：何巩道
朝代：清
体裁：七言律诗

日日悲笳海上来，萧条风景暗相催。惊潮打鹤閒犹立，深雨迷花尚斗开。晚出不知心所往，夜吟惟有影相陪。天涯纵得投閒地，庾信江南未免哀。
日日诗三首·其二
作者：何巩道
朝代：清
体裁：七言律诗

日日浓烟压竹楼，忽然风雨送新秋。回思小别犹怀恨，不信深杯为解忧。侥屋浅苔微见色，挂松高瀑尽成流。何年烟水浮家去，同住湖心一叶舟。
易兼上人见访不值
作者：何巩道
朝代：清
体裁：七言绝句

水竹苍苍闭草庐，夕阳闻道客停车。多情正好留名字，归见芭蕉不见书。
春夕五首
作者：何巩道
朝代：清
体裁：七言律诗

黄蝶飞飞又夕阴，数重帘幕隔平林。水边对月难寻影，楼上看花自见心。渐老忽惊潘岳鬓，多愁空抱马卿琴。青春只道时时在，不谓柔桑已有椹。
春寒次罗尊城韵
作者：何巩道
朝代：清
体裁：七言律诗

积雨犹含二月寒，满帘山色倚楼看。微苔近水初生浅，冻鸟窥鱼欲下难。芳草绿遮春社酒，落花红过远游冠。步兵欲向穷途哭，不及鲛人泪满盆。
春岸
作者：何巩道
朝代：清
体裁：五言律诗

野岸临无地，孤吟在水涯。俯头千尺月，回首两层花。人影藏深树，村烟落晚鸦。数家茅屋畔，阅尽几春华。
春帆
作者：何巩道
朝代：清
体裁：五言律诗

漠漠早春烟，孤帆何处边。四方风自转，千里草长悬。疾鸟争归路，惊潮起晚天。途穷方努力，多谢顺流船。
春日过酌田家
作者：何巩道
朝代：清
体裁：七言律诗

离乱逃秦别一家，半檐茅屋背桃花。乍来此地能成醉，始叹吾生未有涯。江暖渐闻新燕语，日斜空笑晚蜂衙。青尊若问重游约，只恐浓阴路已差。
春日郊行
作者：何巩道
朝代：清
体裁：七言律诗

雪浅云高昨夜晴，千枝杨柳亚春城。正愁芳草无穷路，却爱黄莺不住声。海气拂来渔鼓急，村烟销尽酒旗轻。同游几个能诗客，都绕桃花树底行。
昨日
作者：何巩道
朝代：清
体裁：七言律诗

昨日看山共一舟，叶黄沙白对新秋。羁情岂敢投新句，老眼犹能认旧邱。沙鹤渐饥潮未落，水门初暝日先浮。早知身世同流水，应向烟波问海鸥。
是夕乡心益切因寄潘剩水
作者：何巩道
朝代：清
体裁：七言律诗

南回乌雀绕空枝，凄断乡心半夜时。愁裹有缘贫后得，梦中无路醒来知。庭幽叶落声常早，海远潮归信每迟。吟尽水栏霜月白，满天寒笛思谁伊。
是夕宿太泉旧居
作者：何巩道
朝代：清
体裁：七言律诗

轻寒山气已秋深，倚遍栏干晚独吟。野况寂寥怜此地，旧游凋谢忆初心。天垂窗外看萤火，月坠松边见宿禽。古调久无人共和，不须重鼓伯牙琴。
昼坐
作者：何巩道
朝代：清
体裁：七言律诗

昼坐高斋初放晴，当门山色背南城。花飞苔径日千点，蝇打低窗时一声。病后客怀多寂寞，梦中人事最分明。十千买酒醒还醉，醒学灵均醉步兵。
晓发罗溪
作者：何巩道
朝代：清
体裁：七言律诗

晓烟临水树层层，波影分明两片灯。百战江山如昨日，独行踪迹似孤僧。鸦惊落月翻衰叶，马怯寒风立断冰。欲谢红尘就林壑，投閒曾有几人能。
晚发二首
作者：何巩道
朝代：清

风急扁舟渡海门，归帆高逐晚鸦喧。雪痕满岸溪边月，叶罅藏灯树里村。故土举头行渐近，禁城回首梦偏繁。烛花空对雄心尽，世事浮沉谁与言。乱后门庭无觅处，空闻猿鸟叫斜阳。近池橘叶迎风绿，占石苔花染雪黄。昔日琴书分异地，频年衣食寄他乡。只今惟有寒村月，偏照愁人行处光。
晚发二首·其一
作者：何巩道
朝代：清
体裁：七言律诗

风急扁舟渡海门，归帆高逐晚鸦喧。雪痕满岸溪边月，叶罅藏灯树里村。故土举头行渐近，禁城回首梦偏繁。烛花空对雄心尽，世事浮沉谁与言。
晚发二首·其二
作者：何巩道
朝代：清
体裁：七言律诗

乱后门庭无觅处，空闻猿鸟叫斜阳。近池橘叶迎风绿，占石苔花染雪黄。昔日琴书分异地，频年衣食寄他乡。只今惟有寒村月，偏照愁人行处光。